Pawngkam He A Dam Mi Pehtlaihnak Kan Herh – THE CHINLAND POST\nPawngkam He A Dam Mi Pehtlaihnak Kan Herh\nCatialtu - Lian Chawn\nLian Chawn – Chin Digest, December 2018 | Pawngkam he a dam mi pehtlaihnak ngeih kan herh chin lengmang. Zeicatiah a dam mi, a him mi, a tlamtling mi pawngkam kan ser khawh lawng ah kanmah minung lila kan nunnak a him ding a si. Zeiruangah dah pawngkam zohkhenhnak le sermi thil dawtnak kong hi cawn le theih a herh? Pawngkam he i pehtlaih kan herh ti ah cun minung hi pawngkam thil lo in kan nun khawh lo caah a si. Pawngkam he kan i then ahcun kan thi lai—pawngkam he nai fonh peng lawng ah na him lai. Cu kan i fonh peng nakding a si mi pawngkam cu minung lila nih kan hrawh tuk cang caah pawngkam zohkhenh, kilvennak kong hi biapi ah ruah taktak a hau. Nunnak (life) kan ti mi hi vawlei cung ah pakhat lawng a um. Cu nunnak cu minung, saram, thingkung le sermi thil dihlak kan i hrawm. Thli, ti, thingkung, saram le vawlei tel lo in minung nun khawh a si lo. Phundang cun nunnak a ngei mi poh hi a pak in a bing in nun khawh a si lo. Kan i sengtlai dih. Minung le saram nun nakding ah Oxygen a chuahtu thingkung pawl hi Carbon dioxide a chuahtu thingkung le saram loin an nung kho ve lo. Cu bantuk cun nunnak a ngeimi thil vialte hi i pehtlaihnak a ngei dih mi, nunnak ai hrawm dih mi kan si. Phundang in kan chim rih a si cun, thil nung pakhat a nunnak hi a dang thil nung pawl nunnak he ai pehtlai zungzal ti hi a si.\nKan nunnak he then khawh a si lo mi pawngkam zohkhenh, kilvennak kong cu kan cawn le kan hngalh hrimhrim a herh. Cucaah pulpit cung zong in kan chim a hau. Baibal cawnpiak mi a si. A herh lo tiah an kan cawnpiak hmanh ah, zumh ding an si lo. A herh lo a ti mi cawnpiaktu lila zong kha thli a herh lai, thingkung a herh lai, ti a herh lai. Cu hna lo cun a thi lai.\nPawngkam zohkhenhnak cu a fawinak in Ecology ti a si. Ecology biafang hi Greek holh Oikologos ti mi in a ra mi a si i Oikos sullam cu inn tinak a si i logos sullam cu cawnnak asiloah hngalhnak ti a si. Phundang in kan chim ahcun inn chung khuasak tintuknak kong tha tein hngalh asiloah zohkhenh thiam tinak a si. A sullam dang a um rih mi cu Oikos ti hi zohkhenh (steward) ti khawh a si. Cucaah ecology ti mi cu Pathian sermi thil dawt le zumhtlak tein zohkhenhnak a si. Vawlei cung ah a nung mi thil vialte pakhat le pakhat i pehtlaihnak le minung le pawngkam thil i senghtlaihnak ningcang dothlatnak fimnak kan ti khawh. Kan innchung thilri tha tein kan fimtawl, kan zohkhenh bantuk in vawleipi sining kha, tha tein, sullam ngei tein bultawl, zohkhenh le thanchoter kha a si ko.\nEcology biafang hi 1886 ah Erinst Haeckel, German Biologist pa nih a rak thawk hmasa bik. Hi kong theih le hngalh a herhnak le kanmah lila nih kan tuah hrimhrim a herhnak cu a dam mi, a him mi le duh a dim mi vawlei kha minung nih kan hrawh dih cang caah vawlei nih himnak le hnangamnak tlamtling a kan pe kho ti lo. Cu him hnangamnak kawl thannak ca ah Ecology nih biatak tein a aupi mi thawngtha a si. Jesuh nih Johan 10:10, “Mikip nih nunnak duhdim an hmuh nakhnga ca ah ka ra” a ti mi kha Ecology mit in kan chim ahcun vawlei cung mi vialte nih a tlamtling mi pawcawmnak le nunnak kan hmuh khawh nakhnga Ecology nih a aupi mi cu a si. Vawlei cung Scientist minthang Stephen Hawking nih, “Kan umnak vawlei nih hnangamnak a kan pe kho ti lo—vawlei nih a chuahpi mi thlichia, tilet, Tsunami, meitlang puah, lihninh, nuclear hriamnam, serchom virus le zawtnak phun kip ruang ah himnak a tlawm tuk. Cucaah nihin vawlei cung minung kan karh peng khawh nakhnga hi hnu kum 20 ah thlapa, kum 40 ah vawlei dang ah pem kho ding in khuaruah le i zuam a herh,” a ti. (7day News, June 27, 2006).\nMifim nih an chim mi cu, vawlei caah tih a nung mi thil pathum a um, an ti. Cu hna cu (1) Ralhrang (Terrorists), (2) HIV/AIDS le (3) Pawngkam sermi thil rawhralnak le thurhnawmhnak (Pollutions) an si. Dr. K.P. Johannan nih, “Nihin vawleipi nih a tih bikmi hi nuclear power a si lo, HIV/AIDS zong a si fawn lo. Dinti harnak tu hi a si,” tiah a chim ve. Dinti harnak le pawngkam rawhralnak hi ai pehtlai bak mi a si. Hi tih a nung bik ti mi pawl lak ah vawlei ca ah harnak a kan petu bik kan ral cu kan hakkauhnak le kan duhfahnak ruang in a chuak mi pawngkam rawhralnak hi a si. James Martin (Professor, Oxford University) nih, “Zabu 21 Sullam” (The Meaning of the 21st Century) ti mi a cauk chung ah vawlei nih a ton ding harnak phun 16 a langhter mi chung ah phun 7 cu pawngkam rawhralnak he ai pehtlai mi an si. Hi Pawngkam rawhralnak le thurhnomhnak hi vawleipi buainak lawng a si ti lo—Lairam hrimhrim nih a ton cang, a tuar cang, a intem ve cang. Khuate kip nih mithmuh kuttongh in kan hrial khawh ti lo mi, kan ton cuahmah mi kan zapi te zawtnak a si.\nSermi thil runvennak a dotdot\nPawngkam vawlei le sermi thil runven chin lengmang a herh tiin hmuh a si caah Vawlei Ni (EarthDay) ulh cio dingin 1970 ah US cozah nih ramkip ah thawng a thanh.\n—A voi 1nk Vawlei Ni cu US ram San Jose State University ah 1970 April 22 ah an tuah. US President hlun Nixon nih Pawngkam Kilvennak Bu (The Environmental Protection Agency) le Thli Thiannak Upadi (Clean Air Act) zong 1972 ah a ser.\n—1972 ah a hmasa bik Pawngkam Vawlei Zohkhenhnak he pehtlai in UN Conference cy Stockholm ah an tuah. Hi Conference ah June zarh khatnak (June 5) hi Vawlei Pawngkam Ni (World Environment Day) siseh tiah bia an chah.\n—1974 June 5 ah a voi khatnak Pawngkam Zohkhenhnak Ni (World Environment Day) tuah a si.\n—1982 ah Sermi thil hna ca ah Vawlei Nawlbia (The World Charter for Nature) ti mi kha UN nih a ser.\n—1987 ah Pawngkam thanchonak Bu (UN Commission on Environment and Development) a ser.\n—1990 April 22 ah a voi 20nk Vawlei Ni (Earth Day) ram 140 ah an tuah. 1990-2000 hi sermi thil le pawngkam runvennak kum hra bu (Decades of Environmental Case) tiah an ti.\n—1992 June ah Brazil ram Rio le Janein ah vawlei kong ceihnak Civuipi (The Earth Submit, 1992) an tuah i RIO thawngthanhnak (RIO declaration) an tuah. Hi RIO thawngthanhnak hi vawlei cung Khrihfabu kip komhnak bu a si mi WCC (World Council of Churches) nih a dirpi colh i Brazil ram Baizada Fluminence khua ah Conference a tuah colh ve. An tlangtar cu, “Van thar le Vawler thar Kawlnak (Searching of the New Heaven and the New Earth: An Enrironmental Response ti UNCEP) ti a si.\nA cunglei langhter mi zoh tik ah pawngkam zohkhenhnak kong ah biaknak lei biatak tein kan hun i tel hi 1992 hnu in a si ti khawh a si. Lairam zong ah kum 2000 hnu in biatak tein hi cawnpiaknak hi a phan, kan zumhnak a no deuh rih caah a dohdaltu an tampi ko lai nain kan nunnak he ai pehtlaimi thil a si ko caah ralchiat ding zeihmanh a um lo. Aupi chih a herh.\nNihin vawlei cung sermi thil rawhralnak a tlangpi in\nMinung lurel karhnak le vawlei thazaang zorchuknak\nDinti harnak le thurhnawmhnak\nKhuacaan lumnak (Global Warming) le Khuacaan thlennawnnak\nThingkung hau le mei duah ruang ah harnak\nMinung lungput rawhralnak\nA cunglei harnak pawl phen ah a um rih mi cu (1) Uknak lei phung (political system) chambaunak (2) Sipuazi phung (Economic System) chambaunak le that lonak (3) Biaknak lei kalpi ning le hmuhning (Religious concepts and World views) a hman lonak (Tahchunh: Deism, Dualism, Dominion—Anthropocentric concepts le Guest (Khualtlung) concepts) ruang ah pawngkam le sermi thil rawhralnak aa chapnak le a fah khunnak a si.\nBaibal le Ecology aa kalh maw?\nBaibal le sermi thil dawt zohkhenhnak kong hi aa kalh mi si loin aa pehtlai mi tu a si. Ecology hi Baibal cawnpiak mi a si ko—lunghrin ding zeihmanh a um lo.\nGenesis cauk cu sernak tuanbia cauk, ecology he ai pehtlaimi a si.\nPathian cu zeizong sertu a si (Gen. 1:31; Ps. 33: 6; Phungthluk 3:19).\nZeizong thil vialte a ngeitu a si. (Ps. 24:1; 50:12; Lev. 25: 23; Job 12:10)\nPathian cu sermi thil vialte dawtnak le himnak he a zohkhenhtu a si (Gen. 6:19-21; Jonah 4:11; Matt. 10:29).\nPathian cu sermi thil hna a lamkaltu ah a sertu a si (Job 12:7-8, Phungthluk 6:6; ISiang. 17: 4-6; Exo. 13:21)\nMinung cu vawlei in sermi kansi i vawlei ah kan kir than lai (Gen. 3:19; Phungchimtu 12:7).\nEcologist’s mit in Innpa dawt (Baibal cawnpiaknak) Fianternak\nLeviticus 25: 2-4 le Exodus 20:11; 23: 12 chung ah, minung le sermi thil le vawlei i dinhnak nawlbia, Sabbath le Jubilee nawlbia phung Pathian nih a ser ti kha kan hmuh khawh. Ecologist pawl nih innpa dawt sullam an fianter tik ah Pathian thil sermi thil zohkhenh le kilven a herhnak kha thukpi in an purh. Innpa dawt cu nawlbia ngan bik a si i zumtu nun ah tuah a herh peng mi a si.\nIn term of time— A sullam cu a chuak rih lo mi kan tefa le tufa pawl hei dawt chung a si. A ra lai mi 2050, 3000 hrawng ah a hung um te ding kan tufa hna ca ah atu kan vawlei le pawngkam thilri vialte hi ral kilven le zohkhenh chung a herh tinak a si. Daniel H. Henning nih, “Nihin kan vawlei hi kan pupa, nulepa hna nih ro bantukin an kan roh mi a si lo—hmailei a chuak te ding kan tefa hna sin in kan i cawi mi le kan i hlaan chung mi ro a si,” a ti. I cawi mi le i hlan mi cu rawk dih phung a si lo—a kan hlantu sin ah amah ning tein pek than a herh.\nIn term of life-centerism—Minung lawng a biapi bik ti mi ruahnak a si. Phundang cun Anthropo-centerism ti a si i minung hi a lai bik, a biapi bik ah chiah ti mi ruahnak a si. Hi ruahnak nih a chuak te ding tufa pawl le pawngkam zohkhenh a herh lo ti mi ruahnak a chuahpi. Hi ruahnak hi nunpi lo ding—pawngkam zohkhenhnak cawnpiaknak ah tih a nung ngai mi virus a si.\nIn term of Environment Ethics—Deut. 22: 1-9 ah kan hmuh mi innpa dawt nih a tlau mi caw, laa, tuu te hna kawl le vawlei le pawngkam thanchoter a si. Kan nuncan ziaza hi sermi thil cung ah a langh awk, a nun awk a si.\nSabbath—Matthai 12:9-13 ah Jesuh nih Sabbath ni he pehtlai in bia a chim. A taktak ah cun Sabbath ni hi pawngkam zohkhenhnak le luatnak ni ah kan hman ding a si, a ti. Sabbath ni ah na tuu hor ah tla sehlaw chuah lo in na um hnga maw? Sabbath ni cu thil tha tuahnak ah hman ding a si. Ecologist pawl fianterning ahcun Sabbath sullam cu “Luat asiloah thlah” tinak a si. Sermi thil vialte an luat i duhdim nun an hmuh ni a si awk a si. Sabbath Bawi a si mi Khrih cu vawlei luatter ding ah a ra mi a si.\nJesuh Khrih Cawnpiaknak le Ecology Pehtlaihnak\nJesuh Khrih nih vancung pennak kong a cawnpiak tik ah sermi thil tampi kha tahchunhnak ah a hman, bianabia ah a hman hna. “Vawlei tlaihchan hlah u,” ti le “Hi vawlei kalning in kal ve lengmang hlah u” ti mi baibal i char riangmang in vawlei le a chung ummi thil cu Satan ta ah ruah i hrial i timh phun in aa la mi Khrihfa kan tampi. Hihi Baibal kalpi ning kan i palh caah a si.\nJesuh nih “Vawlei tlaihchan hlah u,” ti le Paul nih “Hi vawlei kalning in kal ve lengmang hlah u” timi VAWLEI nih a chim duhmi cu atu kan umnak vawlei hi an chim duh mi a si lo. An chim duh mi cu “Satan pennak chung i a ummi hna nun” kha a si. Cucu Efesa nih cun Muihnak Vawlei tiah a hman. Satan pennak le muihnak vawlei cu huatnak, nahchuahnak, ziarngeihnak, hakkauhnak, lihchimnak, entainak, leirawinak, ziknawhnak, eihmuarnak tibantuk in a khat. Cu bantuk sinak vawlei cu tlaihchan a herh lo. A taktak ah cun kan umnak vawlei le sermi thil vialte le minung a kan dawt caah pei fapa Jesuh cu thlah a si cu. Pathian nih minung a dawt caah a fapa a thlah a ti lo, vawlei a dawt caah a ti. (Johan 3:16). Hi Baibal caang hi Johan hrilhfiahtu pawl nih cun vawlei a dawt a timi hi ecology mit in fianter hi an uar theng lem lai lo—zeicatiah Johan nih vawlei ti mi hi minung can ai ah a hman lengmang caah a si.\nJesuh nih Johan 15 ah “Vawlei nih harnak an pek hna lai, sihmanhsehlaw tih hlah u, vawlei cu ka tei cang” a ti mi vawlei khi Satan pennak a si mi a cung i kan chim mi pawl kha a si i cu sining cu Jesuh nih a kan teipiak mi a si. Khrihfa mi zong nih Jesuh nih a tei cang mi Satan pennak le muihnak vawlei kha tei in atu kan umnak vawlei le sermi thil dawt kha kan rian ngan biapi a si.\nJesuh nih vancung pennak kong a chimnak ah Cite le ceunak (Matt. 5:13), Thingkung le a tlai (Matt. 7:15; Lk 6: 43-44), Belh Bianabia (Matt. 23:24) Antamci bianabia (Matt. 13: 31, Mk. 4: 30-32; Lk. 13: 18-19), Thilnu bianabia (Matt. 13: 33; Lk. 13: 20-21), Lungvar bianabia (Matt. 13: 45), Sur bianabia (Matt. 13: 47) ti bantuk tampi a chim, a hman. Sermi thil hna hmang in Pathian dawtnak zong kan theih i vancung pennak sullam zong kan fiang. Sermi thil le vawlei lo in Pathian kan thei kho lo, Sermi thil hna lo in minung nunnak zong sullam a ngei ve lo.\nPaul Cawnpiaknak le Sermi thil luatnak\nPaul cakuat kan rel tik ah Pauk hi ecologist pakhat a sinak kan hmuhnak cu Rom 8: 20-22 le Kolose 1:20 ah, “Sermi thil hna an tem-innak le an hrum-ainak kong a tial mi hi a si.” Paul hmuhning ah cun Pathian nih minung hi amah mui he i lo in a ser i a sermi thil vialte zohkhenhtu (steward) lawng si lo in uktu (Guardian) ah a chiah (Heb. 2:8) a ti. Cucaah sermi thil luatnak tuanvo cu minung sin ah a dihlak in pek a si. Pathian nih minung hi sermi thil dihlak duh poh in hrawhhralnak (exploit) nawl a pe lo, remte in zohkhenhnak le thanternak tuanvo a pek. Cucu Gen. 2: 15 ah kan hmuh. Hi Bible caang ah biafang pahnih a hman mi cu Hebru Holh in, Adab le Samas ti a si. Adab ti cu thuan (till), riantuan (serve), sal ah i can (to be slave to) ti mi sullam a ngei. Samas ti cu conghhramh (keep), zohkhenh, kilhkamh (watch), rawk lo tein chiah (preserve) tiin sullam a ngei.\nMinung luatnak kan ti mi hi sermi thil hna luatnak lo in tlam a tling lo. Khamhnak kan ti mi zong hi sermi thil vialte a huap dih mi khamhnak a si i minung thlarau khamhnak lawng a si bal lo. Baibal nih a dirpi mi le Paul nih a cawnpiak mi khamhnak cu a kau ngaingai mi thlarau, thinlung, taksa le sermi thil vialte a huap mi khamhnak a si. Luatnak le tuanvo hi then khawh a si lo. Luatnak hi phun hnih in then khawh a si.\nPakhat cu vawlei kaltak (Exodus-typed salvation) khamhnak a si. Pahnihnak cu vawlei ah nunpi (Incarnation-typed salvation) khamhnak a si. Vawlei kal tak khamhnak hi Buddhist cawnpiaknak a si i vawlei harnak vialte hrial, hnu ah chit a si. Phundang cun sermi thil vialte zaam tak a si. Hi bantuk khamhnak hi Baibal cawnpiaknak a si bal lo. Khrihfa mi nih kan dirpi mi khamhnak cu a pahnihnak phun khi a si i, vawlei pumsa le thlarau, sermi thil vialte ai then kho lo mi le a huap mi khamhnak, vawlei a zaam tak lo mi, vawlei sining chung ah a pil mi khamhnak a si.\nSermi thil dawt ding in hrinthan a herh\nSermi thil dawtnak kong hi Baibal cawnpiak ning a si ko. Nain a thlarau mi hna nih tuah khawh ding mi nun a si. A fawi lo mi rian a si. A fawi mi rian cu mi zei poh nih an tuah khawh. A har mi rian cu a thlarau mi, a hrinthan mi lawng nih tuah khawh a si. A ruang cu kan chung ah a nung mi Khrih he cun tei khawh a si ko lai tiah ka ruah. Zeica kan ti ahcun, pawngkam a rawhnak a ruang bik hi “Vawleicung minung duhfah hakkauhnak ruang ah a si.” Hakkauh cu Satan pennak chung i a um mi hna nun ah kan hmuh mi ziaza a si. Thlarau nun a ngei mi nih hakkauh nun cu an hrial. Cucaah kanmah zong Pathian kan zumhnak hi kan pawngkam dawtnak ah a langh chih a herh. Kan piantharnak le kan hrinthannak i kan nun a luatnak caah a hau. Kan pawngkam damnak zong ah a hau. Gandhi nih, “Vawlei nih kan herh mi cu tling tein a kan pek khawh dih ko, asinain kan duhfahnak le kan hakkauhnak tu cu tlamtling in a pe kho lo,” a ti. K.C. Abraham zong nih, “Kan pawngkam thil, thingkung, saram tibantuk hi kan tlaihhrem hna” tiah tlaihhrem biafang a hman. Vawlei le a chung um mi hi Pathian ta kan si ca ah Pathian a zum mi nih cun kan dawt awk kan rian a si. Bishop Chrysostom John Philip nih, “Pathian nih minung hi zohkhenhtu, kilvengtu ah a kan chiah nain kanmah zawn lawng kan i ruah ruang ah nihin kan vawlei cu ramcar ah kan ser i rawhralnak nih a tlunh,” a ti. Langhter ka duh mi cu kan vawlei le kan pawngkam a rawhnak hi Pathian a zum lo mi le a thei lo mi hna nun in kan nun ruang ah a si. A hrintharmi nun in kan nun lo caah a si. Cucaah sermi thil dawtnak lei kap in kan pianthar le kan hrinthan a herh cang. Cuti kan hrinthan ahcun kan ram a dam lai. Kan ram a dam ahcun a chung um mi zong kan dam lai, kan nunnak duhdim a si hnga.\nPastor Lian Chawn nih 2018 December chuak Chin Digest ah a tialmi vun langhter than mi a si.\nNext Kan Pawngkam


Minakpa (WHO) le China cu ceilak in May 18 WHO Summit ah phomh an si cang lai hi; Ramdang pawl nih an bia chim mi\nCoroanirus kong ttial zong hi huam ding a si ti lo, natein tu lio vawlei thawngpang, vawleicung ramkip muinak ah a kan lutpi tu a si fawn caah le mi tampi thinak a tlungtertu a si fawn caah tu lio vawlei cung ramkip le mikip nih an buaipi mi a si caah Coronavirus kong he pehtlaihin WHO meeting ni 18 ah ngei ding mi kong\nMay 18 ah vawlei cung ramkip ngandamnak lei ah rian ttuantu WHO cu tawnnak ngei a si cang lai. China Transparency (Thilthup ngei lo in zeipoah langter) an duh ning langter thluamah a si cang. CCP virus hi Wuhan, China in a thawk i, million leng nih mah zawtnak hi an ngei cang. Burma ram tiang in buainak le harnak kan tawn cang.\nMah zawtnak hi papalak in a thawk mi va si zawng ah, zia China nih bia hman a chim duh lo. Minung i chonh khawh a si mi kong ah hin? WHO nih mah zawtnak ruangah China ram ah avakal i, thil zeipoah an thei i an hmuh dih. Vawlei cung minung caah zawtnak tih nung tuk mi a si ti thawngthannak an tuah hnuah cun a tlai tuk cang. Mah lawng cu si loin China nih minung chonh khawh a si ti a thei ko buin zia ramkip ah China mi cu kal a siang hna? Bia hal ding mi a tam ngai. WHO health organization lakah bia halnak tampi tuah a si te lai\nChina le WHO Director General Tedros Adhonam Ghebreyesus Criticism. Unite State President Donald Trump le Secretary of State Mike Pompeo sin in thei thar thei ding mi a chuak peng fawn. United State lawng hi China ruangah WHO cungah thinhun mi an si lo. European Commission President Ursula Von Der Leyen zong nih Coronavirus a chuaknak/Orogin investigation ngei ding in a au pi ve cang. European Union nih World Health Assembly ah resolution an chuahpi. WHO cawlhcang ning an hal thluamah cang\nWashington le Geneva in Diplomats pawl nih mah resolution, Europe nih an buaipi mi ah hin China nih hnehsaknak nganpi a tawn cang lai tiah zum a si. 2019 December ah a thawkmi mah coronaviru nih vawlei cung ramkip a phan cang.\nBritish defence secretary Ben Wallace nih Coronavirus outbreak ah , China nih thil sining vialte langter ding in a ti cang. British Foreign Secretary Dominic Raab’s anih April ah China nih bia hlanak hartuk mi a tawn cang lai (China have got to answer a “hard questions”? ) ti in a rak chim cang\nSwedish Health Minister Lena Hallengren nih Coronavirus origin hlethlainak ah WHO’s nih a tuah ding mi lenglei ah rian ttuan an duh ti a chim ve cang. Credit: Esther\nBe the first to comment on "Minakpa (WHO) le China cu ceilak in May 18 WHO Summit ah phomh an si cang lai hi; Ramdang pawl nih an bia chim mi"


Kan dohmi aa khat zongah kan thinlung aa rual lo ahcun miphun ṭhawng kan si kho lai lo – The Cherry Par\nKan dohmi aa khat zongah kan thinlung aa rual lo ahcun miphun ṭhawng kan si kho lai lo. Teinak taktak zawng kan hmu kho lai lo. Lungrualnak hi teinak taktak cu a si; aa lungrualmi hna an sung thai kho bal lo. Aa lungrualmi cu an tlawmte zongah an miphun nih miphun sinak ah an i uang, mi nih ṭihzahmi le zohchunmi an si peng fawn.\nHi Revolution nih hin miphun lungrualnak, i theihthiamnak le miphun I pumkhatnak lawng hring hram ko seh. Mah ca lawng aa ruatmi (opportunist) hruaitu cheukhat hna le miphun caah khua hlatpi a hmu kho lomi hruaitu cheukhat hna ruangah kan rak tawn cangmi le, kan tawn cuahmahmi kong ah lungdong loin, Miphun ṭhawng, miphun sang le aa lungrualmi miphun tu ser chin hna u sih. Miphun caah zeizong vial te kal tak in hriam a tlai mi hna dihlak cungah upatnak he, 𝐓𝐡𝐚𝐰𝐧𝐠 𝐓𝐡𝐚 𝐓𝐡𝐚𝐧𝐠.\n𝐍𝐔𝐆 𝐧𝐢𝐡 𝐂𝐃𝐌 𝐪 𝐤𝐡𝐚𝗺𝐡 𝐤𝐡𝗼 𝐥𝐚𝐢 𝗺𝐚𝐰? (Lai ca a rel mi caah) Biadomhnak; Federal Army le R2P hei ti hrawng khi thal tireu hngah in kan hngahnak ah CDM kong zong kan ruat tuk ti rua hna lo. Kawl ralkap nih fak tuk in a hun kan den i violence phun deuh in kan hun i mer ruang zong ah si kho. A taktak ahcun ruahchannak a rak kan pe hmasa bikmi kha CDM a si. Atu tiang zong thi loin a thawng peng rihmi hi CDM a si. Atu hnu zong ah hmual a ngei bik rih dingmi cu CDM a si. Federal Army cu a chuak ve te ko lai nain CDM he an thil ti khawh nak aa dang lai caah kan daithlanh hrimhrim lo a hau.\nCDM kong ah NUG cozah an dirh hlan tein CRPH hrim nih khan biatak tein dirkamh le thawnter a rak i hmaithlak cang. Federal Democracy Charter (FDC) an hun thanh mi ah biatak thlak in dirkamh le thawnter a hun i tim than. National Unity Government (NUG) cu FDC ning in an hun dirh i, an i hmaithlak mi vialte cu NUG nih a hun tuanchuah ding khi a si. FDC hrambunh in NUG nih zeitin dah CDM thawnter aa timh? zei tluk tiang ah a tuah khawh lai timi kan hun zoh lai.\nNUG aa tinhmi le a tuah khawh dingmi FDC Part-2/Section-4 ah NUG cozah nih ai hmaithlakmi tuanvo cu phun (6) in an langhter; uknak chuttu Kawl ralkap hrawh khawh nakding ah ramkhel, siipuazi, lu-hmuh-zi, diplomacy, humhimnak le runvennak a lam kip in tuanchuah ding. Cu pin ah CDM hi a dangte in an hun langhter chih. NUG nih aa tinhmi hi CDM nih ralkap uknak va thlak khawh tiang lawng si loin CDM ah aa telmi caah humhimnak, dirkamhnak pin ah conglomhnak, caan sau zohkhenhnak tibantuk aa tel. CDM kong he pehtlai in Charter ah phun (7) an langhter. Mah ning tein kan hun leh lai i, ka hmuh ning ka hun telh chih hna lai.\n(1) Uknak a chuttu Kawl ralkap (SAC) nih a tlaihmi uknak tungtlang (mechanism) vialte a cawl khawh lo nakding ah Civil Disobedience Movement (CDM) cawlcanghnak cu thawnter chin ding. CDM hi ralkap nih hramhram in uknak an lak a thaizing Februar 2 ni in a rak i thawk cang. An rak thawkka tein CDM aa tinhmi cu atu Charter nih a langther bang, ralkap uknak cawl kho loin tuah hi a si. NUG nih CDM thawnter chin an hun timh tikah dothlennak tungtlang vialte lak ah a biapi bik ah an chiah ti a lang.\n(2) CDM ah aa telmi cozah riantuan vialte hna caah zohkhenh bawmhchanhnak pek ding. Mah hihi cozah an dirh hlan te khan CRPH nih a rak i hmaithlakmi a si. CDM Support Committee zong an dirh. Cu nih an rak chimmi cu; CDMers pawl lahkhah pekding, an humhimnak (security) ca bawmh ding, vuanthan umnak inn in dawi mi hna caah thut tonak bawmh ding.\nHi pathum chung ah an tuah khawh bikmi cu lahkhah phun in phaisa bawmhnak pek a si. Anmah CRPH CDM Support Team facebook page ah phaisa an bawmhmi hna pawl an langhter lengmang mi hmuh khawh a si. Amah belte ruah ning tluk thil kal khawh dawh a si rih lo. Ka pehtlaih hna i caleh ka tong lo tiah a chimmi an um pah len.\nCDMer an tam tikah an tei rih lo a si kho. Cun hi Support Team lila zong an mawh lonak a um. Pakhatnak ah anmah hrimhrim hi i thuhhnawk le zam pah bu in riantuanmi a si. Pahnihnak ah, online deuh in riantuan a si tik ah, Kawl ralkap nih mobile internet le wireless internet vialte an phih dih fawn in riantuantu caah zuamcawhnak a ngan ngai. Pathumnak ahcun, phaisa lei bawmhchanhnak hi biatak tein Kawl ralkap nih kham le dawi aa zuam. Phaisa kuatnak channel tampi an phih. A tom deuh in phaisa van i kuat te hna khi tih a nung ngai. Tik ah, CDMer dihlak tlamtling te hei zohkhenh khawh dih ding khi a fawi ve rih lo.\n(3) CDM ah aa tel lo i, SAC kuttang ah rian a tuan peng rihmi le mizapi a serhsattu SAC nih aa tlaihmi hramhram uknak a hmuh khawh nakding ah rian a tuanmi paohpaoh cu dantatnak tuah ding. CDM ah aa tel lomi cozah riantuan paohpaoh cu kan ral nan si caah kan in ngaithiam hna lai lo tinak a si ko. Hei thihphaih phun khat a si kan ti lai. Dothlennak kan thawkka hrawng ahcun CDM tuah loin zungkai mi va thihphaih le thangchiat kha thiltha ah kan rak ruat kho cio lo. Hihi kan rak i palh mi pakhat a si.\nDothlennak a si caah Kawl ralkap le mizapi karlak ah ral i doh a si. Cucaah Cozah riantuantu paoh nih cun thim ding pahnih lawng an ngei; Zung kai ahcun ralkap ca riantuan; An kai lo ahcun zeihmanh tuah hau loin mizapi ca riantuan an si_an kai lomi kha kan ca riantuan a si ko. A fawimi thil a si lo. Nain hi dirhmun phanh cang ahcun a karlak ah hmunhma a um fam lo. Cucaah, hi zahzah thisen a luan hnu tiang zong zung a kai peng rihmi cu dothlennak a tuahtu caah ral ah chiah lo awk an tha ti lo.\n(4) Uknak tha lo doh nak ah mizapi he tangti in CDM ah aa telmi cozah riantuan hna hrambunh in mizapi uknak thar ser ding. A biapi in a chim duhmi cu general administration department (GAD) khi a si. Mah zawn hi humhimnak lei ruah ahcun a har pah lai. Nain thil tlamtling kho ngai ding a si ko. GAD hi union – state/region – district – townships/town – ward/village tract tiin dot nga in then a si. Townships in a cunglei (Khayan, Myone uktu) pawl khi CDM a lut duh lomi an tam.\nNain mizapi uknak kong he pehtlai in a biapi bikmi cu a tang bik ummi khi a si – sang uktu le khuabawi khi an si. CDM a hlawhtlin biknak zong hi mahka dot ah a si. Mah hihi ralkap nih thate in a kan uk khawh rih lonak a ruang bik a si. Khuate lei khuabawi le sang upa tbk pawl kha thlen dih a timh hna nain a hlawhtling kho lo. Mithar a khinhmi hna tampi nih an cohlang lo. Cucaah hmun tampi zong ah mizapi an hun dirh cangmi mahte i uknak committee phun an sermi bantuk khi rak tuah cio i, mizapi nih anmah hi a kan uktu an si tiah cohlan piak a hau hnga. Mizapi kan lung ai rual ahcun thil si khomi a si.\n(5) Uknak tha lo doh nak ah a nunnak a liam le hliam a tuarmi hna, tlaihkhih le hrem a tongmi hna le an chungkhar hna cu rampi aiawh in conglomhnak pek ding. Mah belte hi CDM lawng si loin dothlennak ningpi he a vun i pehtlaimi a si. Dothlennak ah nunnak a pemi dihlak hna cu ram ca pasaltha nusaltha ah tuanbia ah tial an si lai.\nDemocracy ram cheukhat ah Department of Veteran Affairs tbk khi an ngei. Cu nih cun ralkap pension zohkhenhnak, ral ram ah a nunnak a liammi hna tantakmi chungkhar hna zohkhenhnak, raltuk ruang pum tlamtling lo ah ai chuahmi hna zohkhenhnak tibantuk khi an tuah tawn. Cu bantuk phun cu NUG atutan dothlennak kong ah an tuah khawhmi a si.\nDothlennak a dih tikah hi bantuk zohkhenhnak caah rian a tuan dingmi department siloah phu pakhatkhat an dirh cu a hau te hnga; caan karlak chung tu ahcun CRPH CDM Support Team sin ah riankhinh an si.\n(6) Uknak tha lo doh nak CDM ah aa telmi cozah riantuan vialte upat conglomhnak pek ding. Atutan dothlennak ah CDM hi kan ruangruh bantuk a si. CDM ahhin a concept in cun mizapi kan i tel dih ko. Nain atu lio Kawlram dirhmun in cun cozah riantuantu khi CDMer tiah chim duh bikmi an si. Annih pawl upat peknak cu a um hrimhrim a hau. Norway ram in scholar phu pakhat nih Kawlram CDM cu Noble Peace Prize pekding ah nominate an tuah cang. A ngah sual ahcun Kawlram CDM cu vawlei nih a conglomh lai i tuanbia thar a tial lai. An ngah lo sual zong ah kan ram mizapi nih cun kan daithlanh hrimhrim hna awk a si lo.\n(7) CDM ah aa telmi cozah riantuantu hna, duhlo langhter nak ah aa telmi siangngakchia hna le mino hna quality thawnter nakding ah i zuam ding. Hihi cu dothlennak kan tei khawh nakding ah hun i thawnter nakding deuh a si.\nHi kong ah NUG nih an tuah khawh bik dingmi cu phaisa thazaang a si. Dothlennak a zummi paoh nih cun phaisa chuah an i harh lo lio a si; Chin mi sin lila hmanh in tam tuk a chuak cang. CRPH caah gofund.me hmanh in $ 9 milion lengkai a chuak. Cozah zong kan hun ngeih cang caah theihpinak a tuah mi ramleng cozah paohpaoh nih direct asiloah indirect in phaisa bawmhnak pek khawh a si lai. Phaisa thazaang a um phot ahcun CDM zong hi caan saupi aa chang kho lai. Cucaah CDM caah phaisa tam deuh hman rih a hau.\nBiadonghnak; Hruaitu ngei loin caan zeimawzat kan rak cawlcang. Atu mizapi nih cohlan mi NUG cozah kan hun ngei cang. Anmah nih hin hruaitu dirhmun an hun tlaih a hau cang. Cucaah dothlennak ah kan ruangruh a si peng rihmi NUG nih CDM a khamh khawh peng a hau. CDM a nun rih chung paoh hi cu kan sung rih lo tinak a si. Mizapi nih mandate pek in dirkamhmi an si caah phaisa kawl cu an i harh lai lo. Mahbelte, phaisa a um lengluang ko zong ah ningcang deuh in hman le riantuan thiam ve cu hau hnga. Atu lio ah Kawl ralkap nih a ral bikmi hi CDMer le a bawmtu hna an si. Hi bantuk lio ah ningcang tlai taktak i riantuan zong cu thil fawi a si lo. Hi bantuk dirhmun kan phak lio ah rian aa khinh ngam mi vialte hna hi upat lo awk an tha lo. Dothlennak…Kan Tei Lai! Salaj June Nilian Sang\n← Ralhrang Le TNLA, MNDAA Hriamtlai Phu Kahdohnak A Chuak Than\nChinmi Pasaltha Chan Bik Ceu Sawmhal Upat Lo Awk A Tha Lo →


NLD Party Le Kanpi Suh Ka Tanh Tuk Ruangah Remhkhawh Ti Lomi Ka/Kan Palhnak! – The Cherry Par\nNLD Party Le Kanpi Suh Ka Tanh Tuk Ruangah Remhkhawh Ti Lomi Ka/Kan Palhnak!\nDecember 14, 2021 December 14, 2021 Cherry News\nICJ ah Kanpi Suh ava kal kha Ralhrang MAH le Misual bik Rallokap Ralbawizik ava khumzual ti kha ka/kan rak hngalh lo caah, “We Stand With Amay Suh” ka/rak aupi, vawleipi a hninh dih ko.\nJacob R. Thang nih asilo nan palh, “We Stand with Justice” nan ti lai an rak kan ti. Rohingya le Tlangcung mi cung an tuahto mi aa khat. Cihmih ahmuh asi caah Justice asi kho lo. UN, USA, UK, FRANCE, GERMANY, SCADINAVIANS le Vawleipi ram thawngtha vialte nih, Rohingya lei ah an tanh dih. A mifim hna zong Justice lei ah an tanh dih. Amay Suh le ICJ an cohlan lo tiah fakpi in tlang arak au. Tipil petu Zan nih Thetse rawn ah tlang a au mi cio khi asi ko.\nSalai Lairamthang nih We Stand with Amay Suh ti uh arak kan ti ve. MAH le Ralbawi pawl Tazacuai nak asilo. Rampi taza an kan cuai caah Pi Suh a kal arak ti ve. Vawlei hang dinh ka ngamh, Chaitserh in bia kaa kam a tilo lawng asi. A hnu zulhtu kannih zong cuticun kan rak si ve. Kei le ka hawi le kan uar tuk. Salai ciammam kan rak ti ve.\nKei le ka chung le cu NLD kan si caah Salai bia kan rak ngai ko.\nJacob R. Thang le Chin Party kha kan rak huat tuk hna. Hnachuah ah kan rak ruah. Tutan lawng hi an Politic asan zia le Chinism an sinak kha hmuh khawh hram kan thawk cio khi asi. Adikmi Politic le Chinism ko ko ahcun Chin Party nih Kannih NLD cu an kan tei hrim hrim ko. Annih cu miphun ah an lungfak in Kannih cu Amay Suh ah kan lung a fak ve.\nRev le Dr tampi (LianDoDal i Rev le Dr tiang i telin) le Mifimthiam tampi nih an kan zulh caah adik tiah kan rak hmuh ko. Pension cia Mangki, Zipeng, Vuanthok, Myouk, Dravuan tiang in aukhuang arak si. Saya/ma te cu an zapi tein an i tel dih.\nApoi bik mi cu: zei hngalh rihlo Siangnakchia hna cu Sianginn khar bakin Zalamtlang, biak inn kip le Bualrawn kip ah We Stand with Amay Suh tiah kan rak au ter hna. Boarder ummi Siangngakchia zong an luat hlei lo. Rev. Dr. tampi thlacam nak he thawk asi caah adik tiah kan rak ruah dih ko. Hmanthlak cuang khi Mindat Boarder ummi Chin High School Students ansi.\nKan mino hna nih ICJ ah Kan Pi a kal kha MAH le Ralhrang Rallokap khumzual asi kha an lung fian seh law, kan rak fial khawh hna hnga lo. Rakhine mino bantukin Pi Suh le NLD cu Rakhine Cihmihtu/Cihmih timhtu an si ti kha i fian hna sehlaw ICJ cohlan in an rak au ve hnga lo.\nTutan Paucan Dothlennak tu ahcun Upa lungfim, Ram hruaitu luban hna nakin an lung fim deuh cang. An kan tei bak ko. Hriam tling ngeih loin le rawlei tidin awk tlamtlinlo, fenh ai hnipuan chambau buin, chambua nak relcawk lo he, an ngeihchun an nunnak pekin MAH le Ralhrang kawl ralkap cu an namh cuahmah ko. Culio ah CDFs thangchiattu, mualpho tu, soiseltu, Dohdalh nak thanhca le cachia tiangin a bungh hnawh mi kan tam tuk rih. Kei cu Laimi hi Krifa le Pathian fa kan si lai ka zumh tilo. Satan le Khawchia fa deuh kan si ko ka ti cang.\nTutan Chin Mino (CDFs) cu kan chan chung ah Ralhrang (Rallokap + Civil) um bak hlah seh! MAH le Rallokap an cihmih awk ah, kan tei hlan tiang kan doh hna lai. Nunnak pek in ti asi cang. A keimah le A Salai te pawl hlen khawh mi an si ti lo. Credit: Joseph R. Thang\n← Falam Khuapi ah Minung pakhat cu Lakphakti a din lio ah kah thah a si.\nCDF Hakha nih Lungrumhnak sawh men in Pu Mang Cin a nunnak an laak! →


President Joe Biden nih a hrawh ṭhan cang ai zeidah cang lai? – Chin World News Evening\nPresident Joe Biden nih a hrawh ṭhan cang ai zeidah cang lai?\nJanuary 29, 2021 January 29, 2021 Salai Van World News\nCucaah tax kan pekmi in democrats Biden cozah nih nau thah nau hrawhnak zongah an hman lai tinak a si. Vote a thlatu pawl an ichir ngai cang lai. Obama chan lio ah Federal cozah nih Planned Parenthood timi bu cu nau thah le nau hrawhnak caah mipi pekmi ngunkhuai hmang in an rak bawmh hna ti a si.\nThawngpang thar-President hlun, Donald Trump cu Florida a umnak Mar-a-Lago ah House Republican leader Kevin McCarthy nih a va ton i, 2022 house thimnak ah Republican party nih thutdan tam deuh an laak than khawhnak dingah riantuan tti ding in lungthinnak an ngei.\nPresident Donald Trump nih endorsement a tuahmi hna nih House ah siseh, Senate ah siseh teinak an co lai tiah Republican hruaitu cheukhat hna nih zumhnak an ngei. Cucaah atu bantuk House Republican hruaitu bik, Kevin McCarthy nih timh ciamman tein a va tonnak a si an ti. Source: Salai Lairamthang\nRalkap Le USDP Nih UEC An Buaimi Hna An Leh Cang Hna. Kawlram kum 2020 thimnak ah a sungmi usdp nih mee hrokhrol a um hrim tiah NLD cu sual an phawt hna i ralkap he i kop in UEC mee tawlreltu cu an buai hna. Ralkap bawi zik Min Aung Hlain nih naite ah a chimmi cu, tawhlainzi chan lio zongah mee pek ning a fello caah Aana, nawlngeihnak rak chuh a si cucaah tukum thimnak zong hi Ralkap nih nawlngeihnak hmang in nld cozah hi nawl ngeihnak kan chuh khawh thiam ko hna tiah a chim.\nMin aung hlaing nih a timi cu phunghram ningin an kallo cun chuh khawh si, a liamcia tawhlainzi chan kum 1974 le kum 1974 na-ouah-tah chan zongah nawl ngeihnak chuh an rak si hihi phung ninglo a rak si ruangah si cucaah tutan zong tuah khawh di a ti. Sinain tutan kawlram thimnak kongah usdp le ralkap nih mee petu hna i an mee-vote zoh tikah citizen identity-card, hmatpungtin um lomi tam, hihi lih mee fir si, pitar le putar mee hlan kan pekmi zongah lih ai tel timi le mithi votes um timi hi tette tha a umlo tiah an timi cu fianternak an tuah.\nUEC chimmi ahcun kawlram thimnak ah kawlram chung ummi le rammi a simi kum 18 cung poh nih hmatpungtin-identy-card an ngeihlo zongah thlak khawh si timi phung um caah mee fir puhmi hi a si kholomi sual phawtnak si an ti ve.\nUSDp le ralkap nih an i hrocernak hi tukum thimnak ah biapi in buaipi tlak si lemlo, tette tha usdp nih teinak tiangin votes an hmuh khawh zumh umlo, mee palhmi an khomh suat zongah an hmuhmi nih teinak le nawl ngeihnak chuh khawh tizng dirhmun a phakpi kho hna lailo, thlitu lak voihvoih he an i lo te ko lai. Ralkap nih nawlngeihnak chuh khawh si tiah an i tlaihmi a liamcia kum i an rak tuahmi kha tutan ahhin hman ve an i timh cun loh si lai, thih lai kecheih an lo ve te lai. Cafang palh sualmi um cun phone si caah ka ruat thiam u. Source:The Thantlang Post Network\nFacebook Le Apple Karlak Buainak A Chuak, Facebook Nih Tazacuai A Timh Cang?


A Tlangval Tthing Pa Nupi Tthitnak Puai Ah Monu Thuam He A Cian Chih – ZINGHMUH NEWS\nA Tlangval Tthing Pa Nupi Tthitnak Puai Ah Monu Thuam He A Cian Chih\nDuhnak kan timi ah hin pa nak in nu pawl hi an ngamh rak sang deuh khun ko rua, aa duh bakmi nungak le tlangval an vun i tthen tik ah caan zei hmanh a rauh hlaan ah khin pa pawl cu nungak thar le nupi neih hna kan i fawih ngai ko nain nu pawl tu cu an rak si ve lem rua lo, kum caan sau pi tiang zong an tlangval te philh an i harh ngai tawn.\nTuluk ram khua pakhat ah nungak nu pakhat nih cun a tlangval tthing pa cu zei ti hmanh in a philh khawh bak lo caah mah a tlangval tthing pa nupi tthit puai bak ah ho hmanh zong nih an sawm lo nain monu thuam hruk in a va cian chih ve ko. Mah thil a cangmi hi a hmu tu hna zong an khuaruahhar tuk i thin hun ding le nichuah ding zong an i lak lawh dih ve.\nA tlangval tthing pa nupi tthitnak puai ah monu thuam he a rak ra vemi nu nih hin ning zahnak, mah le mah i uahnak te hna zong zei hmanh a ruat kho hrim ti bak lo. Mah thil a cangmi cu a video bak in online media cung a hung phanh tik ah mah video a hmu tu cheukhat hna nih cun mah nu cu an zaangfaak ngai ve ko nain cheukhat ve hna nih cun an soisel ngai ve.\nTthitumnak puai ah nuam tak le ningzak pah nawn tein caan a hmang cuah mah lio tu monu le mopa hna nih pakhat le pakhat dawtnak in hnamh an vun i timh bak ah khin mi zei hmanh nih an ruah lomi mah thil cu a hung cang ko. Nu pakhat cu monu thuam bak hruk buin mah tthitumnak puai ah cun a rak phan ve ko i mopa hmai ah cun a khuk aa bilh hnu ah ngaihthiamnak bak a hal colh ko.\n“Zei thil paoh kha kei mah thiam lo le palhnak lawng te bak si ko, a mah belte caanttha hi voikhat te tal cu rak ka pe hraam rih ko law ka sin ah hin rak kir tthan ko” tiah mah nu nih cun mopa cu a nawl chih. Mah ti bia a chim hnu ah mopa cu a baan bak in a tlaih chih tthan hoi i “kei mah sin ah rak kir tthan ko” tiah a ka in bia a chim thluahmah rih fawn.\nMopa zong nih cun mah bantuk thil hi a chuak lai tmi a ruah bak lo caah zei ti um ding bak a hngalh ve lo lio pi ah khan a mah he tthitumnak puai a tuah cuahmah mi a nungak nu zong nih a tlaihmi a kut cu thlah in a ttum taak diam. Mah thil hi a donghnak ah zei tin dah khua an run sak timi cu a ho hmanh nih an thei kho lo nain mah nih ei khawh lomi sa thetse a phulh tu nu cu an soisel tak tak ve.\nVideo zohnak: https://youtu.be/xw1phmcjQiE?t=9\nHOME, WORLD April 15, 2019 April 15, 2019 by David


Tuanbia Thar Tial Tu Vice President Dr. Henry Van Thio Hlathar An Phuah Piak Mi Cu Lung A Hno Hringhran, A Tha Ngamsam – Chuncha News\nKan pa Mayanmar Vice President Dr. Henry Van Thio hla ka vung ngaih cu kaa lawmhtuknak ah ka lung zong ahno, Kawlram chungah Chinmi caah tuanbia tialtu a si ve tikah lawmh lo awk a tha lo mi tuanbia dawh a si. Dr. Henry Van Thio chan i kan um khawh ve hi cu mi vantha ngaingai kan si. Hi tluk Chinmi min thatnaknak a kan hmuh piak tu le Chinmi nih tamtuk amah thawng in thatnak kan hmuh mi pawl ruah tikah hin lawmhnak hi chin cawk lo a um.\nHlaphantu, Cung Nung Bik zong a thiam hringhran, hlasak tu kan farnu Siang Tha Zi hrim a aw he a rem tuk. Kan i lamwh hringhran. Tuanbia thar a tialtu a si caah hi nak in tam zawng in hla phuah piak le sak hi kan tuah piak ding hrim a si. Laimi cu thil pipa a tuah kho tu le thatnak a tuahtu hna hi lawmh lo in soisel thangchiat a hmangmi kan tam mi ka hmuh ahhin ka khua ruah a har ko, minung hi a ho hmanh kan tlam tling cu theih a si ko, a tha mi tampi chim ding aum ko nain a chiatmi pakhat te khi zungzal in chim le philh khawh lo ding in tuanbia tial le chim kan hmang. A thatnak le mi cuaisan zia thiam hi Chinmi Laimi hi kan thinlung ah hmun la cang sehlaw kan Chinram a thancho chinnak ah cang hram ko cang seh. Video Credit: Ding Di\nMah hi JP Biak Tin Sang nih a tialmi kan rak telhchihmi asi: CHIN Miphun zawn ruah in aa tangchiah tukmi Vice President Henry Van Thio le a nupi- VP he phone in bia kan i ruah. Kan Chinmi chung in BAHU i a tthu khomi upa tampi kan rak ngei hna. Party center committee le Nainganttaw council tiang zong an rak um. A tu nangmah tluk in Vuanci le Duh Vuanci pawl zong nih an daw hna lo i an ttihzah hna lo, kan Chin ram ca zong ah cutluk in rian an rak ttuan kho lo zei tin dah nang hi rian na ttuan cangmi ka ruah tik ah a tam in a tamtuk zei tining in dah a si hnga ka ti.\nVice President reng le Duh Vuanci reng hna cu ai thlau tukmi a si na in kan Chin ram le kan Chin miphun zawn ruah ah dawtnaak an cung ah kan langh ter tik ah an tlaihmi le an ti khawhmi an zung cio ah Laitlaang lei in a phanmi sohluah le bomh halnak ca vialte hna cu a rannaak in an tuah i a si khawh chung in an kan bomh nak a si. Keimah va chimh theng zong hau lo in anmah rian ruah in an i ruah. Ka theih loin Vuanci Duh Vuanci pawl Laitlaag lei a tlungmi le an bomhmi hna hi a tam hringhran ko a ti. A bik in Thantlaang lei herhmi hrimhrim hi kan Vice President MP hmuhnaak khua a si ca ah amithmai a bi suallai an ti i Vuanci Duh Vuanci pawl nih ka theih lo bu in an kan tuah piakmi a tam tuk. Lam lei, Sianginn lei Siinn lei ti bantuk le dangdang a lam kip in an kan bomh ko a ti.\nHi Bia a van ka chimh ah ka lung a hno ngai bantuk in a um. Vice President pakhat a simi nih ka miphun caah ka chuahkehnaak khua le ram le miphun caah ti in mah reng le si ning dir hmun hna kal taak in toidor nun van laak i mahnaak reng niam deuh tukmi sin i van i sersiam le van i tuavunh, van i khunchuk ter hi a fawi baklo ah ka chiah. ( Kei cu ka ti kho hrimhrim lai lo ka ti ).\nVice President Henry Van Thio le a innchung nu Jessi nu hi BAWIPA PATHIAN nih ngandamnaak le nun khuasaunaak pee hna seh law kan CHIN miphun dihlak ca ah a tunaak fak deuh in hmang chin lengmang hram ko hna seh tiah thlaza cambu in !!!\nMinung Eimi Pi Hmunthur Rialnak In A Dih Ko Mi Hi Cu Lung A Fak Ko


Za Sang Cinzah:US election cu ka zumhning tein Bidden nih tei dawh in a um. – Lai Lungrawn Post\nZa Sang Cinzah:US election cu ka zumhning tein Bidden nih tei dawh in a um.\nNovember 4, 2020 November 4, 2020 admin World News\nDEMOCRATIC lei nih an ttih ngai bantuk in Trump nih tuzing ah “ka tei cang” a von ti tikah Trump nih Trump nih white a chuah tak a duh lai lo i, US pi a buai kho tiah an timi zong hi khat lei in thinphang ngai a si ve.\nBidden a tling ahcun Malaysia le India ah Ralzaam caah good news a si lai i, Kawlram ca zong ah good news a si kho. Amah belte US Ram chung ah a ummi ca tu ahcun aa dang theng lai lo.\nKan umnak Canada 🇨🇦 caahhin Trump nakin Bidden a ttha deuh lai an ti cio ve i, Eu le US Hawikom Ram tampi nih Bidden an duh deuh ve. Asinain Israel 🇮🇱 caahcun Trump sungh ah Israel 🇮🇱 sungh bantuk in an ruat ve lai.\nMah thawngpang le cahi Za Sang Cinzah nih a facebook timeline ah a tial mi ka lak ih a biapi mi asi ko caah tiah mipi sin ah ka van thlah than hi asi a tu tiang an diar hmun cu Biden nih Trump cu tei daw dang siko hi a langh nang hodah na tanh ve comment ah rak chim cio khawh asi nan tanh mi cio.\nBia lo sicang:Trump cu zaangfak taktak asi cang ko hi’A dong nak an phan ko hi.\nPresident Trump:Cu a si kho deuh lo hi President ding ah cun.


USA, Chinmi ralrin peng hna u si. A thi hlan ah bia chim mi cu zaangfah bak si\nPosted By: admin July 15, 2020\nFim le hrut kar a hlat khawh ning hi. Minung hi kan mak chin lengmang cang ko. Mah bantuk in mi nih an thipi mi cu a zum lo i, a zum lo ning bantuk in amah lilah nih a thipi ve cang\nMi tampi nih siizung an phan, mi tampi nun nak a liam ti thawngpang thei buh in, mah bantuk in Coronavirus hi lih le hrokhrawl thawngpang (hoax) bantuk in a ruat kho mi cu mak an ti ngai. USA ah mi pakhat kum 30 ah upa a si mi cu Coronavirus party ah a tel ruangah, Coroanvirus cu mi nih an chonh i, siizungah ah an kalpi hnuah a nunnak cu khamh khawh a si ti lo caah a thi\nAmah hi Texas um mi a si. Texas ah Coronavirus party an tuahnak ah atel ve i, mah party an tuahnak hmun in coronavirus cu a ngei tiah thei a si\nCoronavirus party an tuah mi hi, coronavirus a ngei mi pawl nih an tuah mi a si. Mah party ah hin Coronavirus a ngei hmasak mi poah cu tangka pek ding an si. Mah party an tuah nak ruangh cu, Coronavirus hi tih nung tuk mi a si tiah an chim tawn mi cu, lih a si, Coronavirus hi tih nung mi zawtnak a si lo ti langter an duh caah an tuah mi a si.\nSan Antonio ah Methodist Hospital a mi Jane Appleby, chief medical officer nih a chim ning ah cun, Mah pa nih hin coronavirus cu lih (hoax) bantuk in a ruat i, mino te a si ruangah, coronavirus ruangah a thi kho a zum lo i, Party an tuahnak hmun ah cun tangka hmuh ding in a kal ve tiah a chim\nNatein mah bantuk in coronavirus ruangah siizung aphan i, a nunnak a liam mi kong mi tampi nih an vun thei mi cu mak an ti i, mah bantuk tih nung tuk mi tih lo in party ah a kal ngam mi cu mak an ti ngai. Credit- NDTV\nBe the first to comment on "USA, Chinmi ralrin peng hna u si. A thi hlan ah bia chim mi cu zaangfah bak si"


SBS Language | Australia Ah An I Celh Bikmi Cu Zawlpalulh A Si\nAustralia Ah An I Celh Bikmi Cu Zawlpalulh A Si\nSource: Getty Images/Cameron Spencer\nAustralia cu lentecelh thazaang a pe ngaimi ram pakhat a si. Ram mi hna nih I hawikomhnak an ngeih caan ah lentecelhnak in caan an hmang. Lentecelh cu ngandamnak caah thatnak a chuahpi cun khat le khat I hawikomhnak le pehtlaihnak a thatter. Australia ram ah a lar cemmi le ram mi nih an I celh cemmi pawl a tanglei ah kan rak langhter lai.\nZawlpalulh (Aussie Rules-Footy)\nAustralian rules football cu I a luancia 1850 kum hrawngah khan Victoria ramkulh ah lentecelh hram rak thokmi a si. Pumpalulh bantuk nawn I celh a si nain a nih cu arti bantuk in a zawlmi a si. Zawlpalulh in auh khawh a si tinak.\nNihin ah cun zawlpalulh (Aussie Rules) cu Australia chung mi nuai 1.25m leng nih an I celhmi a hun si cang. Nu zong nih an I celh I nu caah siseh, pa rual caah tin zuamnak zong tuah a si. Australia ram chungah tha an pek bikmi le an zoh cemmi lentecelhnak a si.\nAustralian Football International rak dirh a si I Australia ramchung miphun kip le ramdang mi hna nih Zawlpalulh an I celh ve khawh nak ding lam a sialtu dingah rak dirhmi a si.\nAFI nih a tinhmi cu miphun kip le a mikip lentecelhnak ah an thanchonak ding bawmh ding hi a si I mi zei poah an I tel kho tiin an hruaitu lutlai bik Clark nih a chim.\nKhua zei na rat a biapi lo, a hopoah hi lentecelhnak ah an i tel kho ko.\nHi lentecelhnak ah hin zulh ding mi phung a um len ve, I I celh zong a nuam a ruang cu zalong tein I celh khawh a si tiin Clark nih a chim.\nPumpalulh bantuk dengmang zongin I celh a si, rugby bantuk zong in I celh khawh a si cun basketball bantuk zongin na celh khawh, na duh ah cun na tlik pah in zawpalulh khah vawlei ah na tengh pah khawh.\n“Zawlpalulh na sin a phak tikah, na tuah khawh dingmi a tampi: na tlik pi khawh, na chuih khawh, na kut in midang na chanh khawh hna silole na tengh khawh. Na duhnak hmun poah ah na kal kho, na kut zong na hman khawh, kawl bawmh ngaingai an um lo, mi zei poah kawl bawh an si kho.”\nA rak pemka mi caah hmak an relning hi lung a tuai ngai mi a si, hmak an relning fian an I harh ngai tiin a chim.\n“ Kawl tung tungli a um, a lai ah a ummi a tung a sang deuhmi pahnih kar ah zawlpalulh a luh ah cun hmak 6 a si. Tunglai le tung niam deuh a sir lei ah a ummi pahnih kar ah a luh ah cun hmak 1 a si.”\n“ hmak relning kongah na lung an tuai ngai kho men nain cu nih cun lentecelhnak phundang te a sinak a langhtertu a si.”\nFooty is played by over 1.25 million people across the country\nAustralia ram ah an I celh ngaimi cu pumpalulh hi a si ve.\nRamkulh kip le sang le ve kip ah a phu tete in an um I zarhte ni le zarhpi ni caan ah zuamnak a um theo.\nBela Blazevic cu pumpalulh chuih thiam pakhat a si I, Sydney United 58 Footbal Club ah chungtel pakhat a si.\nHi bantuk zuamnak ah chuih le I tel ve hi a lentecelh sawhsawh lawng a rak si lo, miphun kip I cawh in lente I celh ti le I hawikomhnak kan ngeih mi nih thatnak tampi a chuahpi tiin Bela nih a chim.\nKum no hngakchia le upa ti loin an mah le kum rup cio caah program kan ser. Cu ah cun nu le pa cheukhat cu coach hna an tuan I dai-lu-ci hna an tuan tawn tiah Bela nih a chim.\nSoccer clubs often organise events to pat tribute to the connection to ethnic background of their members\nGetty Images/Halie West/EyeEm


AA nih palek mawtaw bomb an puah i palek 2 an thah hna | THE CHIN EXPRESS\nAA nih palek mawtaw bomb an puah i palek 2 an thah hna\nRakhine hriamtlai bu Arakan Ralkap (AA) nih Rakhine state Buthidaung pengah Nilini ahkhan palek mawtaw bomb an puah i palek 2 an thi, minung 5 hliam an tong, tiah Thawngthanhnak Vuanci Zung nih a thanh.\nRamri hngak palek pawl a phortu palek kungka/truck cu Maungdaw Peng Biaceihzung in Buthidaung peng lei ah thongtla a ṭhialmi mawtaw a zulh lio ah AA nih bomb an puah hi si.\nKhua luh lai vawlei chungah lam-hla control in puahmi bomb an rak phum, palek mawtaw cu bomb an puah pinah meithal in an kah chih len, tiah Thawngthanhnak Vuanci Zung nih a chim.\nPalek truck chung ahcun palek 14 an um, thongtla ṭhialnak mawtaw chung ahcun tazacuaimi minung 10 an um.\nAA nih palek 5 le thongtla (tazacuaimi) 2 an hliam hna. Palek 2 cu Buthidaung sizung ah an thlop ko hna nain hnu ah an hma in an thi.\n“Ka theih tawk ahcun, Buthidaung Thong ah thlakmi pawl cu Maungdaw khua um Pengkulh Biaceihzung ah an chuahpi hna. An rung kir lei 4pm hrawngah, thongtla a zultu palek truck cu kah a tong,” tiah Maungdaw peng auhsuh cazi U Soe Aung nih a chim.\nButhidaung peng in Hlutdaw Niam MP U Aung Thaung Shwe nih, “palek truck aa citmi ramri hngak pawl kah an tong timi thawngpang cu ka theih, nain thongtla pawl hliam an ton/lo cu ka hngal lo,” tiah a chim.\nRakhine state palek bawizik Colonel Kyi Lin nih, “thawngpang dik asi ko, nain thil sining dikthlir cu ka hngal ve rih lo,” tiah a fehter. — The Irrawaddy


Indonesia President Ithimnaknak Ah, Votes An Thlakmi An Reltu Riantlai -270 An Nunnak An Liam! – Daily Post TV\n2019 Indonesia election ah ram chung president ithimnak ahhin mipi nih votes an tlakmi catlap pawl areltu cu tha dih tuk le dinhlo in an rel ruang ah, minung 270 cu tha dihin an nunnak an liam hna.\nAriel Priyo Susanto nih ( Spokeman of the General Elections Commission) nih a chim rihmi cu votes an thlakmi catlap an zohfelnak ah areltu 1,878 cu lungmihnak in an zaw hna ii thlawp cuahmah an si tiah a chim.\nElection ithimnak ahhin Indonesia ram cu 260 millions minung chung ahhin 190 millions nih president thimnak votes an thlak. Election lio ah votes an rak rel ahhin chung zaan in an rak tuah caah an tha dihin thihnnak le zawtnak an ton ning cu asi.\nApril 17-18, 2019 Indonesia lection thimnak ah votes a reltu hna caah thihnak le zawtnak a chuah termi ahhin mipi nih kan neihchiatpi hna tiah Susanto nih cun April 27,2019 ah a chimmi cu an si.\nElection Commission zungpi nihhin, votes thlaknak ah votes a rak rel tu pawl cu minung pakhat ah £1900 ($2500) cio pek an si hna lai tiah an fianh fawn. Thihnak a tonmi chungkhar ca ahcun zei zat cio pek an si hna lai cu mipi sin ah theih ternak tuah asi lo.


India Prime Minister Modi Le US President Biden Tonbiaruahnak - TIMES OF CHIN NEWS\nPosted By: thawngthawng April 12, 2022\nUS President Biden le India Prime Minister Modi hna cu nizan April 11 ah khan virtual biaruahnak an ngei. Ram pahnih foreign le defence palai hna cu pahnih veve (2+2) in tonbiaruahnak ngei ding an si i, cu hlan ah cun President Biden le PM Modi tonnak an ngei hmasa. Ramhnih tonbiaruahnak kongkau hi phuanzar a si lo hnu ah nizan ah khan media ah phuanzar ṭhan a si. White House nih cun President Biden le PM Modi meeting nih\nram pahnih cozah chawlehnak kongkau le ramhnih mipi hna pehtlaihnak ṭha deuh a chuahpi chin lai zumh a si kong a chim. Ramhnih lutlai tonnak ah hin a covid rai kongkau hna, khuacaan buaitonnak, vawleicung pumpi chawlehnak, International Border Security ṭhawnter khawhnak ding le democracy ṭhanchohter a si khawhnak ding kong hna ceih a si, tiah White House nih a langhter.\nHi lengah hin atu lio vawleicung buaitertu Ukraine le Russia buainak kongkau zong an ceih fawn. US le India hi palai 2 veve(2+2) in tonbiaruahnak ngei ding an si i, US aiawh in Secretary of state Antony Blinken, Secretary of defence Lloyd Austin, India aiawh in External affairs minister S Jaishankar le Defence minister Rajnath Singh hna cu tonbiaruahnak an ngei lai. Crd: The Chin Post\nThawngpangdang………. Yangon ramthen, Kunchainkung peng Myayee-nanda pangpar dum hmai SAC ralkap nih titoih puai tuahnak caah donhhlei sermi hngaktu SAC ralkap cheukhat cu nizaan ,April 11 zaanlei ah 40mm he kahdoh an ton caah SAC ralkap 1 a thi tiah Kawhmu News Agency nih a langhter.\nNizaan April 11, zaan suimilam 8:00 hrawngah Kunchainkung khua lai Myayee-nanda pangpar dum hmaiah tuahmi donhhlei hngaktu SAC ralkap hna cu Yangon chaklei mizapi vengtu ralkap phu le Kunchainkung-PDF phufonh nih 40mm bomb in an kah hna. Chekhlatnak tuahding in a rami SAC ralkap motor ruun cu Gyankhin hleidonh cung ah bomb an puahhnawh hna i SAC ralkap pakhat a thi i hliamhmatuar mi zong an um tiah theih a si. Crd: The Chin Post


Tuzing Ka Theihmi Vomkua Khua Ah A Cang Mi Thil Cu Khuaruahhar Taktak Si – Chin World News Evening\nTuzing Ka Theihmi Vomkua Khua Ah A Cang Mi Thil Cu Khuaruahhar Taktak Si\nSeptember 12, 2020 September 12, 2020 Salai Van Thawngpang\nTuzing thil ka theihmi Vomkua khua ah a cang mi thil cu khuaruah har ngai le Pathian thangthat ding a sinak fiang tein a lang. Pu Siang Kung a nupi hi Vomkua khua ah Sianginn cachim sayamah a rak tuanmi a si i Hakha ah an i thial cang. Pu Siang Kung cu Vom Kua a tlaihchan ngai i a rak tlawng. Lo riakmi sinah a va riak ve. September ni 10/2020 zingka te ah meithel a put i sih a va bawh. Sakhi nih sih cu a vun din ah ka kap lai a tiah ah khin sakhi nih a tlik tak. Cu tlawmpal ah Pawpi a rak ra i sih a din lio ah meithal in a hei kah i Pawpi cu a bawk. Ka vun nohlh khan lai a vun ti ah Pawpi nih a lun a vun tun i a lu kha a hmetter chel a nganter chel in a hmuh. Cu lio ah kuanpi zunkhat in a vun kah than.\nCu vil bakah cun nan kan kah kan in thah lai tiah minung sawmnga hrang nih an vun rat hnawh kha a hmuh. A meithal cu thingkung hram ah a tun i a mah cu a tihtuk ah tingkung cung ah a va kai. Mipi cu tingkung hram an vun phak cu a hmuh. A meithal hi ka ah a um ko amah cu khawi ka dah a zam mah dawi uh an ti zong kha a theih hna. Chun tiang zong ah a rak lawi ti lo tikah lo riak pawl cu an i sawm i an kawl. Meithel zunhnih a puah zong cu lo riak in an rak theih ko. Meithel a puaknak lei ah an va kawl tik ah thinghram ah meithal a tun cu an hmuh. An auh len ko nain a hawi kho hna loh. A hraam thawng an theih thingkung cung an vun zoh cu a therh i a tla dengmang cang. Thingkung cung ah an va lak zokzok. A rak tihtuk cang caah a holh khawh tilomi a si. Cun an tlunpi.\nA riahnak ah cun mitampi nih an rak rat hnawh i na kan kah caah na kan nawl loah cun kan i thah lai an ti. Cu zan cu zan khuadei an tuan tam. A thaizing September 11/2020 zingka teah a hawipa pakhat a sawm i Vok-thau sumh “6” le Ar-khong sen an i phorh i Pawpi a kahnak lei ah va rem ding ah an kal. Lam tanttim an phak ah khin nizan ah na kan rem ti loh na tlai tuk cang. Rem kan duh ti loh an ti i nangmah na nunnak tu kan in lak lai an ti. A nawl lengmang hna. A hawipa a kalpi mi nih cun a hmu hna loh. A si nain a nawl lengmang hna tu cu a hmuh, vok cu a kal duh ti loh i a ke an vun khiah. An tih tuk cang i lo-riak kha phone in an hei chonh hna i loriak pawl cu an rak phan.\nLoriak pawl nih inn lei ah kan tlunpi lai an ti tiakah an tlunpi kho loh. Minung tamnawn nih an dawh, an nam len zong ah pe khat zong an tthial kho loh. Minung tamtuk nih a kan kham i zeiti hmanh in pah khawh ding an si loh nan ka kalpi kho bal lailoh hih tiah Pawpi a kap tu pa nih cu a ti hna. A khup ai bil i ka nunnak cu ka zuah ko uh ka vok le ka ar hi cohlang ko uh a ti cu mipi nih an hmuh ko. Lo-riak pawl nih an kal pi len zongah minih dawhle kham bantuk in a hartuk cu an theih ve. Mi tamtuk nih a kan kham i nan ka kalpi kho lailoh hih a ti peng.\nCu tikah loriak pawl nih inn lei kha phone an hei chonh hna i khuami cheukhat le Free Methodist pastor Kap Cin, UPC pastor Dawt Cung le Baptist pastor Zai Thluai Sung nih an hruaihna i khuami 15 hrawng an va kal. An va phak tikah thil sining cu an va hmuh ve. Khuachia riantuan nak a si kha an theih tik ah Pastor Kap Cin nih bia a chim i thlacam nak he Jesuh Khrihmin in khuacha cu a tthawl.\nUPC pastor pa zong nih Pathian bia chimnak a ngeih. Chik khat te ah mitampi an tlik kha cu Pu Siang Kung nih cun a hmuh. Ei hi hna pawl hi Jesuh min in an ra i tei khawh ding an si loh an ti i an zam dih a ti i Halleluiah tiah a au. Mipi zong cu an au ve. Inn lei ah tluang tein an vun tlunpi i inn an phak in lomhnak biachimnak le Thlacam nak program an ngei. “Jesuh min an theih ah rulhreu mi an tli”. Cattialtu: Pa Kep\nAA ralkap nih Chin ramkulh sipin vuanci U Soe Htet meithal in an kah\nKhah! Vomkua Thil Cang Mi Kongah Biadik Phuan Si Cang


US Ah A Um Mi Hna Caah Thawngtha Taktak, A Tha Kho Tuk E – Chin 11 News\nUS Ah A Um Mi Hna Caah Thawngtha Taktak, A Tha Kho Tuk E\nApril thla chung ah US ah rian tuan lomi 14% tiang a phan. Minung 20.5 millions bak rian an i din. Mah tik ah hin US economy caah thinphan dai lo asi. Cozah nih phaisa an chuah i mipi an pek tik ah, mipi nih eidin le thil dang dang cawknak caah an hman tik ah sipuazi caah a thatter than khawh ve. Mah caah US cozah nih tu lio bantuk caan ah bawmhnak a chuah hi kaap tampi caah atha.\nTu bantuk caan ah hin, US ram ah sianghleirun dihmi pumpak hna, Biaknak le mibu hruaitu hna nih Congressmen hna sin ah tu le tu catial dingmo caan asi – Bawmhnak rak kan pe rih ko u tiah.\nChim rih ko hna u sih – “ralrin chiat a um lo, na kut i ttawl, na ka i hup, lenkai hrial cikcek rih.- Ttih tuk fawn hlah“\nBy Peter Biak


Zawtnak Fak Tuk Mi Spain Flu Zong A Rak Tei Cang Tu Pitar Cu Covid 19 Zawtnak In A Dam – FIAKFAIROCK\nZawtnak Fak Tuk Mi Spain Flu Zong A Rak Tei Cang Tu Pitar Cu Covid 19 Zawtnak In A Dam\nKum 3 a rak si lio ah Spain flu zawtnak in fak tuk in a rak tuar mi pitar kum 105 nu cu Covid 19 zawtnak in a dam than i tizarh Chung ah Sizung in a chuak lai tiah thawng theih a si.\nAda Adelia Giovine Manrubia an ti mi pitar kum 105 nu cu June 22 ah khan Covid 19 zawtnak a rak nei i, ni 45 Chung Sizung ah an zohkhenh hnu ah August ni 5 ah cun a dam cang tiah thawngtheih a si.A taksa ah zawtnak hrik an hmu ti lo nain, kum upa a si cang ruang ah can rau lo te Chung hi sizung ah an zohkhenh rih lai i tlawmpal ah an chuah ter cang lai.\nA mah hi Brazil ram Sao Paulo khuapi Sizung ah a um i kum 99 a rak si lio ah vawikhat Surgery rak tuah cang mi a si.Mah pitar hi Covid 19 a zawtka ah thawpek chawm peng a si i a Chung le zong nih a dam than hi an zum ti loh. Asinain, Sibawi nih thaten an zohkhenh hnu ah, damnak a hmu tu Spain flu le Covid 19 zawtnak a teitu a si tiah a min a thang.\nSpain flu timi zawtnak lar le mi tampi thihnak cu 1018 kum ah a chuak I Covid 19 zawtnak bantuk in mask an rak i bunh, lengchuah zong an rak kham. lockdown an rak tuah ve. Khawika hmun in dah a chuah timi kha theihkhawh a si lo nain, Spain siangpahrang cu flu in a thi mi a si caah Spain flu tiah min an rak pek.vawleo ralpi a awkhat nak a thawh i a chuak mi a si i, ram tamtuk tuk ah zawtnak cu a rak phan ve.Spain flu cu thla 15 ( kum khat le thla 3 ) Chung a rak si i cu zawtnak andih taktak cu 1920 kum ah a si. Asinain, 1919 kum thok in a Karh ti loh tiah an chim.\nVawlei cung huap in zawtnak a Kai mi 500 million an rak um i, a thi mi hi, 17 million in 50 million Karlak a si tiah an rak chim. Mah tluk in vawlei cung tlangrai ah mithi an um ti loh tiah an rak chim i, Covid 19 cu Spain flu tluk in mithi an tam lo nain, kumkhat Chung bak a rau ve lai tiah mifim ghiam pawl nih an chim. Cupin ah AIDS zawtnak bantuk in dam taktak khawh a si ti lai loh tiah an chim.\nCovid 19 zawtnak he pehpar in zeizat tiang dah a rauh rih lai ti cu a hohmanh nih an chim kho rih lo i, thla 8 Chung cu a si cang. A hrik thah nak sii an hmu kho rih lo nain, siidang thatha vitamin tha mi pawl in an dam khawh cu lomh awk tlak ngaingai ansi. Curuang ah mitam pi nih cun, 1918 kum i thilcang mi he an zoh tik ah, Covid 19 zawtnak hi a tlawm bik kumkhat Chung cu a cam rih ko lai tiah an ti.\nKum Note I A Thi Mi Iphone Tuahtu Steve Jobs Nih Mipi Sin Ah Bia A Cah Ta Mi Cu Cinken Tlak Bak A Si\nNa ih nak pawngah phone chiah hmang mi an si ahcun tih a nun ning hi\nNu Nih A Nungak Nu Zumh Awk A Tlak Lo Ruang Ah Fak Tuk In A Thah\nNa Nungak & Tlangval Hibantuk Minung A Si Ah Cun Zeitik Hmanh Ah Then Hrimhrim Hlah


Chin Ram Ah Raldoh A Vun I Thawk Pah Cang! – Hakha Cherry\nChin Ram Ah Raldoh A Vun I Thawk Pah Cang!\nChin ram ah ziah ral nan doh ve lo tiah soiseltu tete tampi an rak um. Atu hi Hakha ah voihnih i kahnak a umtikah Chin ram Khualipi Hakha cu kingriangmang tein a um cang! Lampi hmanh ah minung hmuh ding an um ti lo titluk a si.\nAtu tan ral i dohnak hi caan tawi te lawng a si lai lo. Ralkap Uknak tei hlan lo poh cu meithal he raldoh peng a si cang lai. Cucaah kan mipi hna zong tampi an tuar ve hrimhrim lai. Cucu raldohnak nih a chuahpi mi a si.\nRaldohnak a chuak tikah a bikin hriamtlai an thin a tawi te lai. Cu tikah Mipi ko nih kan tuar te lai. Chin mi hi a hlei in kan mirum pawl le Cozah riansang tuan pawl hi ralkap cozah he aa pehtlaimi minung an tam deuh! Cutikah ral a thawh taktak tikah cun Chin miphun chungin kan mirum le Cozah riansang tuan pawl hi an tuar deuh te lai.\nAA ralkap nih cun ral an doh tikah hihi Kawl ralkap sinah thawngpang a pe tawntu a si tiah an theihmi cu an zuah hna lo. Cu ve bantuk in Chim ram ah raldohnak fak deuh a chuah tikah Kawl ralkap daalan pawl hi chin mi chungin zei mawzat an um ve caah hi pawl hi Lai ralkap nih tuanvo an lak tikah chungkhar le an hawikom caah tuar a har te lai.\nTutan ah Farrawn khuabawi an tlaih tiah online ah a honglar colh! Hi bantuk hi ral a thawh taktak ahcun a tamtuk te lai. Ral a dotu tahchunhnak ah CDF/CNA tibantuk nih minung an tlaih tik hna ah a ruang um loin an tlai hna lai lo. Caan tampi an zoh hnu hnu ah hihi cu a si ti lo tibank minung cu an tlaih duahmah te hna lai. Cucu raltuk nak nih a chuahpi mi theitlai pawl an si. Khi tikah a hohmanh nih au kanh ding a si te lai lo. Na tuah hlan ah ruat hmasa timi phungthluk kha kan phan cang lai.\nBiadonghnak ah raldoh a van i thawk cang caah mipi zong ralrin deuh tein khuasak thiam a hau. Cun tutan ah CDM a lut duhlomi pawl ko caah ralrin ding a tam te lai. Luh caan ah lut lomi cu raldohnak nih a van nenh cang hna caah an tuh bantuk in an zun ve ko lai.Credit-Tin Cung Lian\nBreaking News: Hakha CDF nih Thantlang le Hakha kar ah SAC hriamtlai phu an kah hna\nJoyce Meyer hi Laimi zong nih nan theih pah dih cio lai dah ka zumh.


Palik office pakhat cu Trump ruangah a rian a sungh; A ruang. US a hninh bak ko\nUS politic nih kan vawlei cung ramkip a hninh bak ko cang hi, US politic hi mah bantuk in thawngpang a ngei mi a si ruangah vawlei cung ah super power ram a si an ti nak zong hi a si tawn.\nZarhte Ni/Saturday ah khan Brooklyn ah NYPD officer 1 nih cun, Donald Trump thazang a pek ti langter nak ding caah patrol car loudspeaker hmangin, “Trump 2020” tiah thangpi in a ua thluamah. Mah bantuk in thil a cang mi hi Zarhte Ni/saturday 9.50pm hrawngah a cang mi a si.\nSt. Paul Street, Flatbush ah mi 1 nih ‘F*** yourselves you f***ing fascists.’ tiah a au thluamah mi video cu langter a si. Police 1 nih patrol speaker hmang in “Trump 2020.\nNan duh a cun Youtube ah chia u, nan duh a cun facebook ah chia u, Trump 2020, Hmangthlak zawng thlak thluamah ko u, nuam ngai in um ding tiin thangpi in a au thluamah.\nNYPD official news Twitter account nih a langter ning a cun mah Palik /Police officer thil tuah ning cu dothlatnak tuah lio a si.\nDepartment vehicle’s loudspeaker hmangin mah bantuk in politic ah thazang pek mi caah thil tuah hi siang lo a si” Mayor Bill de Blasio & Commissioner Dermot Shea nih a chim ning a cun,\n“Mah officer pa thil tuah ning hi 100% in kan cohlan lo mi thil a si, Cops hna hi politics ah thazang an pek mi le an dirpi mi mah bantuk in langter hi phunlam nih a siang lo mi thil a si” Mah NYPD officer hi dothlatnak tuah lio a si. Mi tampi zum ning a cun a rian in phuan tak tak a si lai ti a si. Credit-RTK\nBe the first to comment on "Palik office pakhat cu Trump ruangah a rian a sungh; A ruang. US a hninh bak ko"


Taluk nih Coronavirus sii kan hmuh ti ah an feh tar ve cang - CHIN VAKOK NEWS\nChina nih Covid-19 khamnak sii (Vaccine) an serchuah cang i tutan an ser cuahmah mi vaccine hi tulio Covid-19 zawtnak a tuar cuahmah mi khamhnak caah le a voi 2nak a rat tthan ti lonak ding ah khamhnak ding caah an serchuah mi a si, approve an tuah cang tiah vawleicung media ngan taktak a simi Aljazeera nih a tarlangh.\nTutan an serchuah mi vaccine hi China National Pharmaceutical Group tangah a um mi Wuhan Institute of Biological Products le Beijine hrambunh Unit of Sinovac Biotech hna nih an serchuah mi a si tiah an chim.\nTutan Covid-19 khamnak sii an ser mi cu China’s National Health Commission zong nih fehternak an tuah cang i pehzulh in serchuah ding ah nawlpek an si cang tiah Al Jazeera nih cun a tarlangh. Tutan ah China nih a serchuah mi Covid-19 khamhnak sii (Vaccine) cu test nak an tuah dih hnu ah santlai le a ttha ding mi a si tiah fehternak (approved) an tuah lawng si loin China’s National Health Commission hrim nih pehtlai in serchuah le tlamtlinh lawlaw ding in confirm nak a tuah piak ve cang hna ti a si.\nHi thawngpang hi vawleicung media ngan taktak a simi nih tha tein a hlathlai hnu ah a tarlangh mi a si. Mirang ca in rel a duh mi nih cun hi ka Link timi hi Click law na rel khawh lai.\nHakha bawmnak an pek mi cu’ Khuabawi nih an ei piak dih hna lungthin a fak ko?


Sinum Nu Kum 1 Lengkai Rawltam In A Chiatu Hna Nuva Cu Dantatnak An Pek Hna - Hakha Times\nSinum Nu Kum 1 Lengkai Rawltam In A Chiatu Hna Nuva Cu Dantatnak An Pek Hna\nSingapore ram ah nuva hna nih an sin ah sinum rian a tuanmi nu cu kum khat lengkai rawltam in an chiah ruangah an sinum nu cu 49kg in 29.4kg tiang a zor.\nNuva hna hi Chong Sui Foon le Lim Choon Hong, kum 48 veve an si. Tuandeuh ah cun Chong Sui Foon hi thla 3 thongdan, a vapa Lim Choon Hong hi zarh 3 thongdan le phaisa10,000 liamter dingin dantatnak an rak pek hna. Nain, cawn ninga ni ah khan thla 10 veve thongdan an pek than hna. An sinum nu cu phaisa 20,000 liamh dingin dantatnak pek chap an si rih.\nHi hna nuva hi fa 3 a ngeimi an si caah voi khat thongtlak ah an 2 in tla loin a nupi Chong hi thong a tla hmasa lai. A nupi a chuah zarh khat ah a vapa Hong hi a tla ve te lai.\nAn sinum nu hi Philippines rammi Gawidin ti a si. Hi hna nuva sin ah sinum rian a tuan thla 15 chung ah nikhat rawl voi 2 an pek. An pekmi rawl cu zeihmah cawh lomi changreu (bread) le tisa ciah i ei colh a ngahmi khohsuai a si i, dinti a hal hna hin timerh ti an dinter. Chong nih hin an sinum nu cu lenglei zuarmi rawl le eidin dang zeihmanh cawk a sianh lo i, amah nih a pekmi bak lawng cu a eiter. An sinum nu Gawidin nih cun a tuar khawh ti lo caah an umnak inn in 2014, April 19 ah khan a zam tak hna.\nEmployment of Foreign Manpower Act ning ah cun hi bantuk in sinum a tuahtotu hna cu kum khat thongdan le phaisa 10,000 liamter khawh an si. Chong te nuva cu zeitik hmanh ah sinum riantuanmi lak ti lo dingin Ministry of Manpower nih an phih hna.\nRelated Topics:Myanmar, ramkhel\nNa Hmai Nak Mi Tete Le Arsik Pawl Kokek Si Hmang In Zeitin Kan Hlonh Lai\nKum 22 Chung Malaysia ram a uk tu Prime Minister Mahathir Kong tawi


US Chinmi tamnak Texas ah Trump nih Biden cu a tei cik cek cang ko hi\nDemocrat pawl caah mangchia lawngte si cang ko, a luancia polls ah Biden nih Trump cu a rak tei ngai, natein vote thlak nak ding caah ni 50 hrawng a um cang.\nTrump nih Polls ah Biden cu a vun tei ngai cang caah Joe Biden zawng amah inn tangah um sawh sawh ngam ti lo. Atu cu Campaign tuah ding in a chuak lengmang ve cang\nMah Chinpage a hin US thawngpang 4/5 ni fatin ka ttial peng i, US thawngpang rel a duh mi le thei a duh mi nih cun mah Chinpage hi like/follow vun tuah law, nifatin US thawngpang 4/5 na rel khawh peng lai tinak a si\nTexas hi Trump caah a hertuk mi state a si, Joe Biden teinak ding caah cun Texas ah electoral vote a um mi vialte hi a hmuh dih a her. Cucaah fakpi in Texas ah rian a ttuan nak zong hi a si. Tu cu Biden caah thawngpang chia ngai mi a si cang. Trump nih Texas ah Joe Biden cu a vun tei cang\nAugust 28 to September 2, tiang Texas state ah polls an tuahnak ah Trump nih 48% a hmuh lio ah Biden nih 46% lawng a hmuh cang tiah Dallas Morning News a ttial. Mah State ah hin a luan cia polls ah Biden nih point 5 bak in a rak tei. Natein atu cu a dang cik cek cang\nTu hi Vote thlak nak ding caah ni 50 hrawng a um cang i, mah chungah hin Biden nih a tei khawh lai maw, Trump nih Hillary a rak tei cia nak a si caah Biden lakah Texas hi a sungh lai maw ti cu november ni 3 ah a fiang te lai\nKum 2016 ah Texas State ah hin Trump nih Hillary Clinton cu 9% in a rak tei cang mi kha a si.Register voter a ngei mi minung 1,176 sin ah bia halnak an tuah nak ah, 901 nih November ah vote kan thlak hrim lai tiah an chim. A luan cia thla 2 ah mah Texas State ah Biden nih Trump a rak tei ngai i, point 5 bak in a rak tei.\nNatein a tu cu Trump nih a vun tei thang cang i, Point 2 in a tei, Trump duhtu an kar thluamah cang tinak a si. Credit- Breitbart\nBe the first to comment on "US Chinmi tamnak Texas ah Trump nih Biden cu a tei cik cek cang ko hi"


Trump Caah Van A Awng Cang Lai – The Chinlung Post\nTrump Caah Van Aiawng Cang lai.Pakhatnak ah Trump dirkamtu caah cun kan nihlawng a chuak ko cang an tuhmi thei cu zunawk a hmin cang kan ti khawh.\nMichigan ah cun vote an relthanmi ah adik lomi , tamtuk an hmuh cang I Trump nih tamtuk in a teithan kho, Wisconsin zong Dominion seh cu zohthan a si ruangah, a dik lomi tamtuk an hmuh cang caah state 6 cu a dihlak zohthan a ai cang lai. 2020 Census kha zohchih a si cang lai.\n2020 milu relnak an rak kan tuahtermi kha a fiannak caah.Kha News hi rakrel cio tuah u. Democratic le tangpawl nih nan tialmi hi lih longte, phuacawpmi nan ti ti fawn. Joe Biden te caah cun ruahchannak lam a um ti.lo man tikhawh.\nAn tuh bantuk an vun taktak cang lai. Democratic caah an hmailei lam mim a cim canglai. Georgia cu tha taktak in zoh a sirhan cang lai. Mining pa zeizat dah dinhter an ai rak zoh chih.\nTrump caah cu van a dirthan cang lai.\nKa hawi le katheihmi thawngpang rang taktak in Democratic party nakin a let rangin kan thanh lengmang hna lai. Ithimnak a dih hlan cu.Joe Biden Caah Ruahchannak A UmtiloKan chunmang cu nikhat hnu nikhat kan neih chinchin . Trump dirkamhtu nih ca kan tial i, news kan postah hin D a tanhmi caah cun zohnuamlo le theih rel nuamlo ah an cang thio.\nKan tialmi dihlak hi kanmah tawmchawmmi a si lo. USA ah news tialtu chimtu hi an tampi tihi kan theihawk ah atha. CNN le Fox tibantuk news a ngandeuh pawl hi lih in Joe Biden a tanhmi tak cu an si hna.\nThawngpang tawi ka vun tial than lai.Gen. Flynn Calls Trump to Declare MARTIAL LAW to Overturn Election! tiah ati . TheFinanceHubHihi Democratic party caah cun theih a nuam lobikmi a si lai ka zumh. An thinlung hi khawihdih a timh hnalai ka ruah fawn.\nCu lawng si loin Trump Fcaebook le Twitter ah an tialmi hi a tamtuk cang.Na kutchungah caan tawite long a um cangmi kha hmang cang ko💪, an ti hi a tlawmte hrimhrim ti lo. Cu lioah atu cu Joe Biden fapa cu a sining hlathlai than dingin an ti fawn rih.\nNihin katialmi chungah , China , Rusia le Iran nih tutan election cu an itel ve ti a si rih fawn. January thlaah thawng zapi sinah kan thanh te lai rih.Democratic caah cun an hnuhmai ivenawk thatdawh in aum ti lo.\nTheitawk tete kanlakmi cungah a duhmi nih relve te u.\nTheFinanceHub, NTD, Righside , ONA sinah lakmi an si.Ka catialmi lak na duhah cun ka halta te cafang ka remh lengmang caah, catlang ka remh than tawn palhnak. Remhthan ding in ka tarmi mi zapi sinah na tar sual a si ah cun atha lo.


Thawngthanh: August 6 pumh caan hmannak le kan thawng ~ Chin Mission Church\nThawngthanh: August 6 pumh caan hmannak le kan thawng\nDear chungkhar hna,\nDam in nan um cio lai tiah ruahchannak ka ngei. Summer Holiday ah hawikom tete he hmun khat te ah nan tlunkal kan hmuh i kan i lawm hringhran. Pathian nih pakhat le pakhat kan kar ah dawtnak karhter chin hram seh.\n– Tu zarh kan pumh caanhmannak kan run kuat ṭhan.\n– August 6 ni khi Grace Myanmar Christian Church he pulpit thlennak a ngei ding kan si. Annih hi Kachin deuh an si i kan unau an si. Zaanghlei chuah khawh i zuam hna usi. A hmun cu Myeonghak Station pawng ah a si. An sin ah Zing sml 11 in pumhnak kan ngei lai i zanlei ah kan sin ah an kan pumhpi ve lai. Tlam a tlin nakhnga thlacam kan in sawm hna.\n– Campaign cawnpiaktu kan sin ah damte in a phanh khawh nakhnga atu hi tawlrel cuahmah lio pi a si i a tlamtlin nakhnga thlacam kan in sawm hna.\n–\tKumcheu chung Lai ram le Lai Miphun cuanhnak cu General hnatlaknak in Yangon Lautu Baptist Church i biakinn saknak bawmh ding a si bang zaanghlei rak chuah cio rih ding in kan in sawm hna. August 6 in December thla thih tiang kan treasurer Pu Duh Tling Ceu sin ah pek khawh a si cang.\n–\tVal Thawng Thuan Lan i a nau Nu Cecilia No Hnem Par bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Taantaak mi chungkhar tuarpi bu in ṭan rak la cio rih usi.\n– Pi Esther Tun le Leng Hnem Za Nuam te siizung um veh can ah a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Damnak tlamtling an hmuh nakhnga thlacam rih usi.\n–\tRev. Taan Mang i a nau Pu Sui Hu bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Tantaak mi chungkhar tuarpi bu in ṭan rak la cio ding in kan in sawm hna.\nCMC member pakhat cio (1) kan sianginn kainak (2) Visa kan soknak (3) rian kan ṭuannak le rian kan kawlnak ah kan tlamtlin khawh nakhnga (4) tlaihkhih in kan him nakhnga (5) Kan ram i a um mi kan chungkhar ca ah (6) Committee cio rianṭuannak le hruaitu hna ca ah (7) Taksa le thlarau lei in a ngan a dam mi khrihfa bu kan si zungzal nakhnga (8) Mission rian kan ṭuannak ca ah (9) Chin House le Biakinn kan ngeih khawh nakhnga le (10) Biakinn a kan hlantu Hindol khrihfabu ca ah thlacam rih hna usi.\n– Korea ram le kan ram ca ah thlacam kan in sawm hna.\n–\tCMC rianṭuannak kip ah pechantu nan cungah kan i lawm tuk, Bawipa nih thluachuahnak a let tampi in in pe cio ko hna seh.\n– Bible caang thim: Cun kan Pathian sin i kan i lawmhnak zong a dang a um rih: Pathian bia nan sin kan phakpi tikah khan minung bia bantukin si loin Pathian bia bantukin nan rak cohlan — Pathian bia cu a si taktak, nan sin kan phakpimi cu. Cuticun zeitindah a si khawh tiah, Pathian nih a zummi nan lakah rian a ṭuan caah a si. [1Thesalon 2:13]\n– Hla ngaih awk: 천번을 불러도 – 주리 2집 [ https://youtu.be/eIeIsJoySb8 ]\nA riang thiang ah,\nNi Chum Er


Federal Ralkap Sernak ka Hmun Ning – The Cherry Par\nFederal Ralkap Sernak ka Hmun Ning\nCRPH nih Federal ralkap sernak dingah tlangcung hriamtlai 15 Bu kan ngei cang an ti. SAC nih CRPH Unlawful Association voihnih an thanh cang. Ralkap cu Mipi zawnruahnak zangfahnak angei lo mi an si.MAH nih anaa-ating mi hi 2008 phunghram pomah 40(c) pomah 410 ning a si lo. Pomah 417, 418 anaa alak ii pomah 419 cozah a ser. An mah nih phunghram ah ser ii an mah nih phunghram an buar than mi a si. Thimnak a dik lo ii Mee 10 million fruad an um ti mi hi a dik lo mi a si. Mee a palh mi cu a um ko lai nain Result cu a hman ko lai.\nA ruang MO Immigartion Dept Inntaungsuh cazin Up-to date a si lo. NCR ngei lo zongah kum 18 tlin cun mee pek khawh a si. SAC lobby an hlan mi Dr. Ngun le ABM an chim mi hi a dik lo mi a si. NLD party hrawh duh ah le Daw Suh thangchiat an duh caah a si ko. Cun Ralkap a rumnak le an thut dan kal tak an duh lo caah anaa- an ting mi a si ko ti hi ka hmun ning a si. Ralkap nih kumcan sau pi tlangcung miphun kan ci hmih a kan timh lengah ralkap chung ah tlangcung mi a hlein khrihfa a si mi poh cu rangsang an pe duh hna lo tiah vawlei cung pi nih theih an si ko nain Dr. Ngun le ABM nih an nih thei ter duh lo.\nKawlram ah Federal ralkap ser hi thil har tuk a si lai. Kawl ralkap hi ting 4 leng cu an si lai caah Raltuk ding ralkap ting 3 ansi lai tiah ruah damh a si . A dang cu ralkap Medical, engineers le Ti ralkap an si lai. A tu lio ah cun Rampi buai lio a si tikah kawl miphun cu hriam an tlai lo caah hriamtlai mi tlangcung miphun an kan bochan lio a si.\nCRPH nih 2008 phunghram kan hrawh an ti,Fedaral Democracy kan ser lai,Tlangcung hriamtlai Lawful Association an thanh cang. Phunghram cozah kan ngei cang an ti.Tlangcung miphun caah a za rih ko tiah ka hmuh ning a si. Phunghram tial tikah Joint Chief of Staff kum 5 chung lawng tuan khawhnak upadi ser a tha. A herh ah cun tlangcung hriamtlai caah bawmkhawhnak lam kawl piak ding a si.\nTlangcung hriamtlai nih an kah hna lo si cun caan sau a buai rih lai. Mipi cu hriamnam ngei mi kan silo caah an kap peng ko hna lai. Ram a rawk chin lai. R2P, UN hna cu an luh zongah caan saupi an rau rih lai. Ramdang nih hriamnam in an tuk si cun Syria ram bantuk in Cozah pahnih le Russia bawm mi Ralkap Bu le NATO bawmh mi Bu hnih in a chuah khawh mi a si.\nRalhrang ralkap an hrangchin lai ii Sandahpiah mi an zor deuh lai, CDM zong a zor kho mi a si. A tu lio te ah cun Federal ralkap ser lo ii CRPH nih tlangcung hriamtlai nan mah le hmun hma cio Ralhrang ralkap tu cang hna uh ti in thawng thanh ding a si ko. Teinak lam tha bik zong a si. Credit: Robert Ling\n← AA Ralkap Nih Chin State, Paletwa Peng Chung Dalatme khua ah Gate an on\nFarrawn lei ah Ralkap an Rak Ra timi Thawngpang Ruang ah Khua Mino Pawl an i Pum Hna →


InnpiRamdang ThawngpangUS Ah Myanmar Tleirawl Siangngakchia Pakhat Thah A Tong\nNovember 22, 2017 Salai Robert Ngun Sang Ramdang Thawngpang 0\nA chungkhar nun khuasaknak caah thil suknak hmun ah rian a tuanmi Myanmar tleirawl, kum 15 pate cu rian a tuannak hmun ah meithal in kah a tong i a nunnak a liam tiah theih a si.\nA min cu December Htoo a si i Myanmar in US ah ralzaam dirhmun in a zaammi a si. Amah hi sianginn a kai pah in innchungkhar nun khuasaknak le mei man, ti man ti bantuk liam awk tal ah tiah thil suknak hmun ah part-time in rian a tuanmi a si.\nDecember Htoo, kum 15 cu a riantuannak, Maple Hill Laundry, Kansas City ah Zarhteni zingka ahkhan a ruak in hmuh a si. Palik nih cun meithal in kah a tonnak hi Cawn Ninga zaan ahhin a rak si cang lai tiah an zumh.\nA sianginn kaiti hawi pawl le siangcachim hna nih Htoo cu ralzaam umnak hmun (camp) in Kansas City ah a rak phanmi a si tiah an langhter.\nHtoo i hringtu a nu Ma Than nih cun ram chung raltuknak in himnak ruah ah keimah he, ka fale 4 he, US ah dornak kawl in a phanmi kan si tiah a chim.\nA hawile hna nih cun Htoo hi US a rak phak kate ahcun a zakzum ngai i Miraang holh zong hi a rak chim ngam tuk lo tiah an chim.\nAtu lio ahhin JC Harmon High School ah kum khatnak a kai lio a si i hawikomh a nuam ngaimi le aa zuam ngaimi a si. Cun, wrestling le choir ah aa tel lengmang mi a si. A cawnpiaktu Zach Davies nih Htoo hi midang cungah zawnruahnak a ngeimi a si tiah a chim.\nHtoo i a naupa, Kyaw Wah nih cun a upa hi wrestling a uar ngaimi a si i hmai lei ah martial arts fighter si dingin ruahchannak a ngeimi a si tiah a chim.\n“Ka upa hi mithate a si. Ral zong pakhat hmanh a ngeimi a si lo, hawikom tha tampi a ngeih hna. Ahopoah nih an dawt dih”, tiah Kyaw Wah nih a chim chih.\nA sianginn kainak Harmon sianginn in a hawile hna le amah a dawtu hna nih Htoo a riantuannak thil suknak hmun lengah cun ‘RIP December’ tiah tial buin tunu, pusipuang le payawngdai ti bantuk pawl an chiah hna.\nAtu tiang ahcun Htoo hi aho nih dah a thah ti hi palik sinin theih a si rih lo, cun a riantuannak hmun zong ahhin CCTV bunh a si lo tikah a thattu hi theih a har ngaingai.\nA ruak vuinak caah GoFundMe cahmai tuah a si i atu tiangah cun $ 3,000 hmuh dingin tinh a si ko nain $6,070 hmuh a si cang.


Rev. Dr. Peter Za Hlun Thang nih COVID-19 in a kan liamtak | The Chin Express\nRev. Dr. Peter Za Hlun Thang nih COVID-19 in a kan liamtak\nChinmi le Laimi nih kan bochan tukmi, Yangon Laimi nih pa can i kan hmanmi, Yangon Lai Chiat That Bu Vice Chairman (1) a simi Rev. Dr Peter Za Hlun Thang, kum 51 nih August 21, 2021 (12:20 am) ah ruahlo tuk in mual a kan liam tak.\nAn khuami nih Pa Hlun tiah dawtnak in an auhmi Rev. Dr Peter Za Hlun Thang cu Ruakhua mi Haleluija Pa Theu fapa Pu Biak Tin Sang fa upa bik a si. Apu chan in amah tiang hi Pathian ah hram fek tein a bunh i midang ca riantuan le khuate vaangnau caah suttung bantuk in dirkamhtu an si.\nPathian cungah zumhnak an ngeihning hi kei ka ruahnak pinlei a si. Sifak harsa le khua le ram kongah chawnhbiak a nuam bik pawl an si zungzal. Ruakhua mi ca hna ah cun khua sersiamnak caah khuakhan lairelnak a zeilei paoh in 50% cu anmah pafa cungah an chiah ko.\nPa Hlun le Vice President Henry Van Thio an i ton lio\n2008 ah Yangon um Pa Hlun hi Yangon um Zahnak Tlang Chitthat Bu lutlai a si ve. Ka phak hlan mino riantuannak tete, Acts Bible College ah mino nih Tthal chung ngakchia Laica cawnnak an rak tuah khawh mi tete an tangka hmannak report tete kha an ka pek i kan nulepa sinah catlap in report ka va pe hna. Hmawbi i Pa Hlun (Ka U Hlun) sin ka phan.\nA tha nuam tuk ahhin a inn le a lo vialte, a hmun le hma vialte a ka tolpi. A takkholhnak khan dal tiang khin a ka zohpi. Mirang khualtlung mi 30 hrawng a rak ngei i ngakttah caah inn hna an rak sakpiak cuahmah. An hun chonh zong ah ‘Ka naupa a ka leng lio i aho hmanh ka chawn rih hlah uh’ a ti hna. Miraang khual pawl zong nih inntual in an hngah.\nInntual i kan i chawh pah zong ah ‘Ka chawn rih hlah uh. .Ka naupa a ka leng lio’ a ti hna. “Khah, ka nau, nan pale he riantuan ti ding nan si caah kai lawm tuk. A herh mi paoh hung ka chimhruah te” a ka ti. A thinlung ai ong tuk.\nYangon um Zahnak Mino kan iton khawhnak dingah tlawm ka va suk zong ah a kut a rang bik a si. An sianginn degree pek ni ah kum peh in kum thum tiang ka va telpi ve hna.\nRuakhua nih biakinn tha taktak an sak. Inn 47 nih ting thong renglo Biakinn an sak tikah a tlamtlin khawhnak ah a dirpitu hna cu Pa Hlun te pafa an si. An hun sak lio ah a di cih a hung za i Yangon in Canphio tha taktak mi le a cih thiam taktak mi Kawl pawl le thir hreh le thir senghnak seh vialte Yangon in Ruakhua tiang a va thlah hna i a man vialte zong amah nih tuanvo a lak dih.\nA dicih kong Ruakhua mi thluak hman hau lo, tangka hau loin a tuah dih ko. Mi a dirkamh tawnning khi lung a hmui tuk i di a riam tuk.\nAtu thing bang a hung kiah tikah Ruakhua le Zahnak tlang caah cun chun lai chunmui tlun bantuk le suttung pi purh bantuk a si ko. Phone in kan ichawnh hna zong ah ar thup in holh awk thei loin kan um ko.\nPathian nih tantakmi chungkhar hneem ko hna seh.\nSian lo tuk buin,\nJimmy Pa Kawi Tial\nHmasa thawngpangPu Ismail Sabri nih Malaysia Prime Minister a tuan lai\nHnu thawngpangPu Biak Nawl Thang nih U.S. ah a kan liamtak


Falam ah CDMers an tlaih hna – THE CHINLAND POST\nFalam ah CDMers an tlaih hna\nTCP – 2020 January 26 | Falam khuapi chung ah a ummi Ralkap hramhram uknak tang ah a tuan duhlomi CDMers cheukhat an tlaih hna tiah kan theih.\n2022 January 25 zaan ah Falam khuachung ah CDMers 8 tluk ralhrang Kawl ralkap nih an tlaih hna i palik sakhaan ah an chiah hna tiah thawng kan theih. A tlizaam mi le aa thup manhmi CDMers pawl cu hriamtlai mino Chin National Defense Force (CNDF) nih huhimnak an pek hna tiah thawng kan theih.\nHi tlaihkhihnak kong he pehtlai in, Falam khua i fimcawnnak lei rianṭuantu hna lei upa cheukhat hna zong CNDF nih an tlaih ve hna tiah Falam khuami pakhat nih The Chinland Post ah a chim.\n“Falam khua i a um lio mi CDMers pawl an tlaih hna ruang ah le Falam ah Ralkap (SAC) nih on mi High School ah siahngakchia cheukhat sianginn kai ṭhannak hna a um caah an tlaih mi hna CDMers pawl le fimcawnnak lei upa hna i thlen ding in CNDF nih an tlaih ve hna nak hi a si men lai tiah” Falam khuami pakhat nih a chimchap. [Hi tlaihkhihnak kong ah Chinland Post nih a dangte in fehternak kan tuah kho rih lo] #\nRegime soldiers arrest 8 CDMers in Falam\nRegime soldiers arrested at least 8 CDM participants in Chin State’s Falam following the night raid yesterday, according to local, adding that most of the detainees were from education department and they are now in police custody.\nLocal defense group Chin National Defense Force (CNDF) also arrested some government staff who have not join the CDM in Falam, Local added.#\nPrevious CNF Pu Htet Ni he Biaruahnak: ZRA cu Kawl Ralkap lei an tang i kan ngaihchia\nNext Chin ramkulh ah voi 184 an i kap, Kawl ralkap 1029 an thi: CJDC


DAVID LAH HI A HRIN TTHAN KA ZUM LO: AUNG MYINT THANG – The Chinlung Post\nMarch 2, 2021 admin Chin 0\nDavid Lah konghe pehtlaiin Aung Myint Thang nih a hmuhning fiang tein alanghter. David Lah hi piangthar or a hringthan mi asi ka zum lo tiah Aung Myint Thang nih a chim. Rev. David Lah hi kan theihcio bangin nai hrawnghrang, zawtnak coronavirus a chuah hnu ah a konglam thawngpang social media ah arak laar ngaingai. Covid kongah biatak tein bia arak chim tawnmi asi.\nCun zapi nih kan theihcio bangin Rev David Lah hi Pathian thawngttha achimphuang lengmang mi asi i, kawlram mipi hna nih cun kan theih taktak mi asi. Hi konghe pehtlaiin tutan ah Dr Sasa kongah bia a chim i, social media ah a vun laar ngaingai tthan. Kha kong cu zapi nih kan theih dihmi asi ko caah tampi langhter awk a um lem lo.\nRev. David Lah nai hrawnghrang ah social media ah a vun langh ngaimi kong he pehtlaiin Aung Myint Thang nih cabia tawite in a vun langhter ve. Aung Myint Thang nih a timi cu Coronavirus zawtnak tlangrai kongah a buai cemmi hi David Lah asi. Atu buainak le Dr. Sasa kong zongah hna ahnok cemmi zong hi amah David Lah tthiamthiam asi. David Lah hi apiangthar or a hrinthan ka zum lo tiah a chim.\nAung Myint Thang nih cabia tawitein David Lah kong alanghter mi cu Coronavirus kongah a buai cemmi hi David Lah asi, atu buainak le Sa2 kongah hnahnok cemmi zong a mah asi. A hrinthan ka zum lo. Tiah Aung Myint Thang nih cun alanghter. Cun Video ashare mi ah cabia attial tthan mi cu Fim ai ti ning le thiam ai ti ning, mi hrokhrol. Thla lawng cam caan maw asi, thlcam he tuahsernaak he langhter caan dah asi ti hmanh a thei lomi pa. tiah alanghter chih.\nApoiko: Suu Kyi cu a Hmuh 2 an Chap than. Monday in cun Suu Kyi cu a hmuh 2 an chap than. Nizan Sunday lawng i an thahmi hna hi minung 18 hrawng an si, tiah Suu Kyi a sihni nih a chim. Monday i video in taza cuainak an tuahnak i Suu Kyi muisam zohtikah damcah dawh in a lang ko, tiah a sihni Min Min Soe nih Reuters ah a chim. Feb. 1 hnu in NLD hruaitu Suu Kyi cu nihin tiang mipi lakah a mui hmuh awk a tha ti lo. Video chungin A May (ka nu) ka hmuh i, damcak ngai sehlaw a lo ko” tiah Min Min Soe nih a chim. A hmasabik ah khan cun walkie-talkie case in taza an cuai.\nNehhnu ah coronavirus upadi he kalh in kokkek zatlaknak phung na buar, tiah taza an cuai chap.Mipi cungah tihphannak ,asiloah, ralrinpeknak, asiloah hnahnawhpeknak thawngpang capar in na thanh, na chuah caah, tiin Monday in khan cun case dang an chappiak than rih, tiah Min Min Soe nih a chim. Licence ngeih a haumi telecommunications upadi phung na buar, tiah case pakhat an cham fawn rih.March 15 ah khin zung an chuak than ding a si. November election ah NLD nih landslide un buan a comi pahchih riangmang in ralkap nih nawl an lak hnu cun Myanmar pumpi ah buainak lawngte a tlung.\nVideo in Suu Kyi biaceihzung a chuah lio ah cun police nih heh tiah Yangon khuapi ah stun grenade le tear gas in duhlonak a langhtertu pawl cu an kah hna. Monday belte ah cun a thimi an um, tiin thawngtheih a si hraw rih lo. Asinain, Sunday ah khan cun a tlawmbik minung 18 hrawng an thi, tiah UN human rights office nih thawngthanhnak a tuah.Hi duhlonak langhternak hi zeibantuk a can zongah kan pehzulh ko rih lai,” tiah police nih tear gas in an kah i lam cungah um lo dingin an dawimi hna hnu ah Thar Nge nih phone in a chim.\nHika hi kan peng le ka sang a si. Ai dawmi sang kan si. Asinain, a tu cu meithal thawngpang lawng kan thei cang, kan inn tang hmanh ah kan him ti lo,” tiin a chim.Sunday i mi an thahnak kongah phone in ralkap lei an chonh hna nain an let duh hna lo. Fih bak a NUNG. Kalemyoe ah duhlonak a langhtertu pawl nih Suu Kyi hmanthlak an i ken lulh hna i, “Democracy, kanmah ta, kanmah ta” tiin heh lawmaw tiah an aupi. Lashio le Bagan zongah heh tiah an aupi. “Hi buaibainak hi fih a nung” tiah US Secretary of State Antony Blinken nih a chim.Ralkap nih tihnungmi hriamnaam a hmanmi hi huatthla a la rumro” tiin Canada foreign minister Marc Garneau nih a chim.\nRalkap nih hin pehzulhin thatlonak a tuah lai, ti hi a fian caah, international community nih faakdeuh in zuanhnawh hna an hau, tiah Myanmar i human rights kongah UN Speical rapporteur a si mi Tom Andrews nih a chim.Hriamnaam cawk khawhlo dingin kham ding, ralkap cungah phihkharnak tuah cio dingin le UN Security Council zong nih Internatioanl Criminal Court tiangah an kong phaakter ah a tha cang, tiah Andrews nih a duhnak a langhter.Biaka le capar in sualphawt hi a tha ko.\nAsinain a za hrimhrim lo. Kan cawlcangh hrimhrim a hau,” tiin Andrews nih a chim.Kan mithmaika ah a cang cuahmahmi zangmangchia bantuk Myanmar boruak hi zualhmat lei a panh chinchin ding khi a fiang ko. Cucaah vawleipi a cawlcangh hrimhrim a hau cang,” tiin a chim.Nihin tiang i ralkap nih an tahmi mipi hi a tlawmbik 26 an phan cang, tiah November election lio i buan a co mi lawmakers pawl aiawhtu phu nih a chim.Minung 1000 lenglo an tlaih cang hna. Credit: Chelsea Bawi


Kawlrammi telhin Phungninglo ramdangmi 290 nih min an pek cang: Malaysia Lahwahkah | The Chin Express\nHome Asia Kawlrammi telhin Phungninglo ramdangmi 290 nih min an pek cang: Malaysia Lahwahkah\nMalaysia lahwahkah nih tuahmi Phungninglo ramdangmi an ram kirternak ‘Back for Good” (B4G) programme cu August 1 in an thok i, minung 290 nih min an pek.\nNizaan ahkhan Myanmar rammi telhin phungninglo ramdangmi tampi cu an passport he Lahwahkah Zung ah an ra i lung sau tein an i tlang hna.\nCheukhat cu a herhmi catlap tling an i ken lo ruangah kirter an si.\n“Phungninglo ramdangmi 290 nih tuni ah B4G programme ah min an pek,” tiah Kuala Lumpur Lahwahkah Zung director Hamidi Adam nih a chim.\n“A phichuak tha ngai. Tuni lawngah ramdangmi 290 nih min an pek. A tambik cu Indonesia rammi an si. Pahnihnak ah Bangladesh le Myanmar rammi an si”.\n“Anmah pawl cu Malaysia ram ah phungninglo in a rak lutmi le passport nithla thih hnu tiang a ummi an si hna. Mi hlen an tonnak hnga lo vanlawng ticekt niam tuk in an zuarmi cawk lo dingin ralrin kan pek hna. Minung pakhat ah RM700 cio an liam,” tiah Hamidi Adam nih a chimchap.\nJuly 18 ahkhan Malaysia Ramchung Vuanci Tan Sri Muhyiddin Yassin nih “Malaysia ram chung ah phungninglo minung an zornak hnga B4G programme kan tuah i Aug 1 in Dec 31 tiang caan kan pek hna lai” tiah thawng a thanh.\n“Lahwahkah nih Back For Good (B4G) programme in phungninglo ramdangmi 200,000 tlunter kan timh hna,” tiah Immigration Department director-general Datuk Khairul Dzaimee Daud nih a chim ve.\nHi programme cu Malaysia Lahwahkah lawnglawng nih a tawlrel lai, Agent silole a bawmtu tibantuk zeihmanh an um lai lo. Cun, mah programme cu Peninsular Malaysia/West Malaysia lawnglawngah tuah khawh a si lai.\nLahwahkah thong (camp) ah thlak liomi pawl cu B4G programme ah telh khawh an si lo.\nPhungninglo minung pawl nih Lahwahkah zung an kal hlan ah anmah ram i tanzung cio ah passport/visa an lak hau lai. Cun an ram tlunnak vanlawng ticket an i cawkmi kha lahwahkah sin ah an piah hnu ah RM700 an liam lai.\nMalaysia ah Kawlrammi 6 telh in ramdangmi 152 an tlaih hna\nZahan ah Malaysia lahwahkah nih Myanmar rammi 6 telh in phungninglo ramdangmi 152 an tlaih hna. Gurun khua...\nRalrin Peknak: Malaysia um Chin ralzaam hna\nChin Tial Lian Thang - May 11, 2019 0\nMalaysia um mi Chin ralzaam, tu ni KL chung ah Operasi a um lai ti thawng kan theih, khawi ka zawn sat...\nChinmi telhin Malaysia ah kal aa timmi Kawlrammi 10 Thailand palek nih an tlaih hna\nMyanmar Hniang Zi - July 16, 2019 0\nMalaysia ram ah kal aa timmi Kawlrammi 10 cu Thailand ram thlanglei ramri checknak gate ah July 14 ahkhan Thailand palek nih...